title: अंकीय इलेक्ट्रॉनिकी

text: लॉजिक गेट के हाइड्रोलिक, वायवीय और यांत्रिक संस्करण मौजूद हैं और ऐसी स्थितियों में इस्तेमाल किये जाते हैं जहां बिजली का उपयोग नहीं किया जा सकता. पहले दो प्रकार को फ्लुडीक्स के तहत माना जाता है। फ्लुडीक लॉजिक का एक प्रयोग, सैन्य हार्डवेयर में है जिसके एक विद्युत् चुम्बकीय पल्स में उजागर होने की संभावना है (परमाणु EMP, या NEMP) जो बिजली के सर्किट को नष्ट करता है।


title: अंकीय इलेक्ट्रॉनिकी

text: यांत्रिक तर्क अक्सर ऐसी वाशिंग मशीन में उन लोगों के रूप में सस्ते नियंत्रकों में प्रयोग किया जाता है। मशहूर रूप से, चार्ल्स बैबेज द्वारा पहला कम्प्यूटर डिजाइन को यांत्रिक लॉजिक के प्रयोग के लिए डिज़ाइन किया गया था। यांत्रिक लॉजिक को, बहुत छोटे कंप्यूटर में भी इस्तेमाल किया जा सकता है जिसे नैनो तकनीक द्वारा बनाया जा सकता है।


title: अंकीय इलेक्ट्रॉनिकी

text: एक अन्य उदाहरण है कि यदि दो विशेष एंजाइम की आवश्यकता एक विशेष प्रोटीन के निर्माण को रोकने के लिए हो तो, यह एक जैविक "NAND गेट के बराबर है।


title: अंकीय इलेक्ट्रॉनिकी

text: सूपरकंडक्टिविटी की खोज, रैपिड एकल फ्लक्स क्वांटम (RSFQ) के विकास सर्किट प्रौद्योगिकी को संभव कर पाई है जोकि ट्रांजिस्टर के बजाय जोसेफसन जंक्शन का उपयोग करता है। हाल ही में, ऐसे शुद्ध ऑप्टिकल कंप्यूटिंग प्रणाली को बनाने का प्रयास किया गया, जोकि नॉनलीनीअर ऑप्टिकल तत्वों का प्रयोग करके डिजिटल सूचना संसाधित करने में सक्षम है।


title: शिक्षा नीति

text: शिक्षा प्रणाली को नियन्त्रित करने वाले सभी सिद्धान्तों एवं नियम-कानूनों के समुच्चय को शिक्षा नीति (Education policy) कहा जाता है।


title: गज-ए-सिकन्दरी

text: सिकंदर लोदी, लोदी वंश का द्वितीय शासक था, अपने पिता बहलोन खान लोदी की मृत्यु के उपरांत सुल्तान बना । सिकन्दर लोदी ने ही भूमि के लिए एक प्रमाणिक पैमाना ‘गज-ए-सिकन्दरी’ का प्रचलन करवाया, जो 30 इंच का था ।यह 39 अंगुल का होता था।


title: संक्षिप्त रामायण

text: तुलसीदास जी द्वारा रचित श्री रामचरितमानस के उत्तर कांड में गरुड़ काक भुशुंडि संवाद है। इसमें श्री काक भुशुंडि जी सम्पूर्ण रामायण को अति संक्षिप्त में कहते हैं। वही अंश यहां प्रस्तुत है। इस अंश के बारे में कहा गया है, कि इसका पाठ, पूर्ण रामायण के पाठ का फल देता है।


title: पंखा

text: पंखा एक विद्युतचालित युक्ति है। इसका उपयोग प्राणियों की सुविधा के लिये (गर्मी से रक्षा), हवा को बाहर निकालने (exhaust), शीतन (cooling) या अन्य गैसीय परिवहन आदि के लिये किया जाता है।


title: पंखा

text: यांत्रिक रूप से पंखा उन सभी युक्तियों को कह सकते हैं जो एक "वेन" (vane) या वेनों का समूह को घुमाकर हवा की धारा उत्पन्न करने के काम आये। पंखे कम दाब उत्पन्न करके बहुत अधिक मात्रा (आयतन) में हवा का प्रवाह उत्पन्न करते हैं। इसके विपरीत गैस कम्प्रेसर अपेक्षाकृत अधिक दाब पर कम आयतन हवा फेंकने के लिये बनाया जाता है।


title: वीणा दास

text: वीणा दास () (1911–1986) बंगाल की भारतीय क्रान्तिकारी और राष्ट्रवादी महिला थीं। ६ फरवरी १९३२ को उन्होने कलकत्ता विश्वविद्यालय के एक दीक्षान्त समारोह में अंग्रेज़ क्रिकेट कप्तान और बंगाली गर्वनर स्टनली जैक्शन की हत्या का प्रयास किया था।


title: वीणा दास

text: वे सुप्रसिद्ध ब्रह्म समाजी शिक्षक बेनी माधव दास और सामाजिक कार्यकर्त्ता सरला देवी की पुत्री थीं। वे सेंट जॉन डोसेसन गर्ल्स हायर सैकण्डरी स्कूल की छात्रा रहीं।


title: वीणा दास

text: बीणा दास कोलकाता में महिलाओं के संचालित अर्ध-क्रान्तिकारी संगठन "छात्री संघ" की सदस्या थीं। और इसके लिए उन्हें नौ वर्षों के लिए सख़्त कारावास की सजा दी गई। सन् 1932 की 6 फरवरी को कलकत्ता विश्वविद्यालय में समावर्तन उत्सव मनाया जा रहा था। बंगाल के अंग्रेज लाट सर स्टैनले जैकसन मुख्य अतिथि थे। उस अवसर पर कुमारी वीणादास जो उपाधि लेने आई थी ने गवर्नर पर गोली चला दी। गोली चूक गई, गवर्नर के कान के पास से निकल गई और वह मंच पर लेट गया। इतने में लेफ्टिनेन्ट कर्नल सुहरावर्दी ने दौड़कर वीणादास का गला एक हाथ से दबा लिया और दूसरे हाथ से पिस्तोल वाली कलाई पकड़ कर सीनेट हाल की छत की तरफ कर दी फिर भी वीणादास गोली चलाती गई, लेकिन पांचों गोलियां चूक गईं। उन्होंने पिस्तौल फेंक दी। अदालत में वीणादास ने एक साहसपूर्ण बयान दिया। अखबारों पर रोक लगा दिये जाने के कारण वह बयान प्रकाशित न हो सका। वीणादास को दस साल कारावास का दण्ड मिला था।


title: वीणा दास

text: १९३९ में जल्दी रिहा होने के बाद दास ने कांग्रेस पार्टी की सदस्यता प्राप्त की। सन् १९४२ में उन्होंने भारत छोड़ो आन्दोलन में भाग लिया और पुनः १९४२ से १९४५ तक के लिए कारवास की सजा प्राप्त की। १९४६-४७ में बंगाल प्रान्त विधान सभा और १९४७ से १९५१ तक पश्चिम बंगाल प्रान्त विधान सभा की सदस्या रहीं। सन् १९४७ में उनका युगान्तर समूह के भारतीय स्वतन्त्रता कार्यकर्ता जतीश चन्द्र भौमिक से विवाह हो गया। उनके पति के देहान्त के बाद उन्होंने ऋषिकेश में एकान्त जीवन व्यतीत करना आरम्भ किया और अज्ञातवास में ही मृत्यु को प्राप्त किया।


title: बहमई हत्याकांड

text: राजपूतों की हत्‍या कर दी थी। अपने साथ हुए रेप का बदला लेने के लिए उसने इस घटना को अंजाम दिया था जबकि उसका रेप करने वालो को वो कभी मांर नही पाई फूलन देवी ने 1983 में सरेंडर कर दिया था। बाद में वह मिर्जापुर से सांसद चुनी गई और 25 जुलाई 2001 को 9 गोली मारकर ठाकुरो द्वारा हत्‍या कर दी गर्इ। राजा राम सिंह ने बेहमई हत्‍याकांड में एफआईआर दर्ज कराई थी। जांच के दौरान अन्‍य आरोपियों के नाम सामने आए थे। इनमें से कुछ पुलिस मुठभेड़ों में मारे गए तो कुछ की प्राकृतिक मौत हो गई। वहीं मान सिंह, विश्‍वनाथ और राम रतन को भगौड़ा घोषित कर दिया गया। कोसा, भीका, राम सिंह, श्‍याम बाबू और किशोर घोषित हुए आरोपी के खिलाफ ट्रायल चल रहा था। राम सिंह जेल में है जबकि बाकी आरोपी जमानत पर हैं।


title: बहमई हत्याकांड

text: सरकारी वकील राजू पोरवाल ने बताया कि, 2008 में आरोपी ने खुद को नाबालिग बताते हुए शै‍क्षणिक दस्‍तावेजों के साथ अर्जी दाखिल की थी। इस पर कोर्ट ने ऑरिजिनल दस्‍तावेज देने का आदेश दिया था। 2015 में आरोपी ने 10वीं कक्षा का सर्टिफिकेट और अन्‍य शैक्षणिक दस्‍तावेज जमा कराए। जांच के बाद 23 नवंबर 2015 को आरोपी को नाबालिग घोषित कर दिया गया।’ नाबालिग घोषित हुए आरोपी के सात बच्‍चे हैं और सबसे बड़े बेटे की उम्र 24 साल है। वहीं बेहमई कांड में मारे गए तुलसीराम और छविनाथ के भतीजे उदयवीर सिंह ने कहा कि वह इस आदेश को हाईकोर्ट में चुनौती देंगे।


title: शरद केलकर

text: शरद केलकर (जन्म 7 अक्टूबर 1976) एक भारतीय अभिनेता हैं, जो मुख्य रूप से हिंदी फिल्मों, मराठी फिल्मों और टेलीविजन धारावाहिकों में दिखाई देते हैं। उन्होंने अतीत में एक फिटनेस ट्रेनर के रूप में भी काम किया है। केलकर ने बॉलीवुड, मराठी चलचित्र, टॉलीवुड, कॉलीवुड उद्योगों सहित टेलीविजन श्रृंखला, वेब सीरीज और भारतीय सिनेमा में अभिनय किया है।


title: शरद केलकर

text: केलकर मूल रूप से मध्य प्रदेश, ग्वालियर शहर से है। उन्होंने ग्वालियर के प्रेस्टीज इंस्टीट्यूट ऑफ मैनेजमेंट से मार्केटिंग में एमबीए किया है।


title: शरद केलकर

text: केलकर ने 3 जून 2005 को अपने सह-कलाकार कीर्ति गायकवाड़ केलकर से शादी की। वे दोनों "नच बलिए 2" में भाग ले चुके हैं।


title: स्वचालन

text: स्वयंचालित मशीनें (Automatic Machines) ऐसी मशीनें हैं जो मानव प्रयास के बिना भी किसी प्रचालन चक्र को पूर्णत: या अंशत: संचालित करती हैं। ऐसी मशीनें केवल पेशियों का ही कार्य नहीं करतीं वरन् मस्तिष्क का कार्य भी करती हैं। स्वयंचालित मशीनें पूर्ण रूप से या आंशिक रूप से स्वयंचालित हो सकती हैं। ये निम्नलिखित प्रकार का कार्य कर सकती हैं:


title: स्वचालन

text: इन लाभों के कारण जहाँ पहले केवल मनुष्यों से काम लिया जाता था, जैसे कार्यालयों, गृह और सड़क के निर्माणों, खनन, कृषि और कृषि के अन्य कामकाजों तथा अनेक उद्योग धंधों में वहाँ अब स्वयंचालित मशीनें पूर्ण रूप से या आंशिक रूप से कार्य कर रही हैं।


title: स्वचालन

text: किसी संयंत्र में कितना स्वचालित अंश होगा, यह लागत, प्राप्यता और अन्य प्रतिबंधों (limitations) पर निर्भर करता है। किसी संयंत्र के समस्त भागों को या संयंत्र के किसी एक भाग को या किसी संयंत्र की अनेक मशीनों या विभागों को स्वयंचालित रखना संभाव्य और व्यावहारिक हो सकता है। कुछ संयंत्र ऐसे हो सकते हैं कि उनका कुछ अंश ही स्वयंचालित रखना व्यावहारिक हो सकता है। कुछ स्वयंचालित रखना व्यावहारिक हो सकता है। कुछ संयंत्र ऐसे हो सकते हैं कि उनका कुछ अंश ही स्वयंचालित रखना व्यावहारिक हो सकता है। कुछ स्वयंचालित मशीनों के उदाहरण निम्नलिखित हैं :


title: स्वचालन

text: इनके अतिरिक्त सूत कातने, कपड़ा बुनने, फसल काटने और तौलने आदि की भी स्वयंचालित मशीनें बनी हैं। भिन्न-भिन्न प्रकार के उद्योग-धंधों में काम आनेवाली जो अनेक प्रकार की विशिष्ट मशीनें आज बनी हैं।


title: स्वचालन

text: दूसरे प्रकार के औजार में मशीन में छड़ का भरण होता और समस्त चक्र तब तक स्वयंचालित होता है जब तक समान छड़ खत्म नहीं हो जाता। अब नवीन छड़ डालकर चक्र पुन: चालित होता है।


title: स्वचालन

text: मशीन एक टकुआवाली या बहुटकुआवाली हो सकती है। बहुटकुअवाली मशीन में कई छड़ भ्रमित होते हैं और साथ-साथ मशीन का कार्य चलता रहता है।


title: स्वचालन

text: स्वयंचालित मशीनी औजारों के अन्य उदाहरण हैं - पेषण चक्की, गियर काटने की मशीन, मिलिंग मशीन, छेदने की मशीन इत्यादि।


title: स्वचालन

text: रूपद (Template) के संसर्ग में कंटिका (Stylus) मशीन स्लाइडों को चालू करता है और औजार वांछित मार्ग का अनुसरण करते हुए समोच्च रेखा (Contour) का पुनरुत्पादन करते हैं। कंटिका उन वैद्युतीय या द्रवचालित युक्तियों (Hydraulic devices) को प्रचालित (operate) कर सकती है जो मशीन स्लाइडों को चलानेवाली मोटरों को नियंत्रित करती है।


title: स्वचालन

text: स्थानांतरण मशीनों का प्रमापन - मशीन चलते समय विशिष्ट मशीनों में यथार्थता का निर्दिष्ट नियंत्रण वांछित है। चूँकि बहुत से प्रचालन होते हैं अत: स्थानांतरण मशीनों में कुछ अंतर्प्रक्रम और बहिर्प्रक्रम प्रमापन प्रविधियों का उपयोग होता है। ढली हुई वस्तुओं और मशीनित तलों (machined surfaces) की जाँच तथा विभिन्न भागों की स्वत: अस्वीकृति भी रहती है।


title: स्वचालन

text: संख्यात्मक नियंत्रण के लिए जो मशीन औजार लिए गए हैं वे ये हैं - जिग वेधन मशीनें, पेषण तथा खराद मशीनें।


title: स्वचालन

text: मशीन के विभिन्न प्रचालनों के नियंत्रणार्थ ये युक्तियाँ सरलतम तथा सामान्य हैं। ये स्वयंचालित भरण (feeding) में तथा दाबयंत्र (Presses) और पेंचमशीनों के विभिन्न पुर्जों के हटाने में भी प्रयुक्त होती हैं। कैम विभिन्न स्लाडडों की गति को नियंत्रित करते हैं तथा स्वयंचालित खराद मशीनों का संभरण करते तथा उन्हें गति प्रदान करते हैं।


title: स्वचालन

text: कंटिका टेंपलेट का अनुसरण करती है और औजारों की गति कंटिका द्वारा द्रवचालित या वैद्युतीय युक्तियों से नियंत्रित की जाती है। अनुरेखक नियंत्रण एक, दो या तीन विमाओ (dimensions) में कार्य कर सकते हैं। एक दिशा में नियंत्रण खरादों पर होता है जहाँ औजार भीतर तथा बाहर पल्याण (Saddle) के साथ गति करता है। अंस (shoulder) में पल्याण का अनुदैर्ध्य संचलन स्वत: पकड़ में आ जाता है।


title: स्वचालन

text: द्विविम अनुरेखक नियंत्रण या तो कर्तक (Cutter) को घुमाता है या समकोणिक दिशा में कार्य करता है। टेंपलेट के संपर्क का कंटिका, विक्षेप की दिशा और मात्रा के अनुपात में संकेत भेजता है। इलेक्ट्रानीय (Electronic) युक्ति दो संभरण (two feed) मोटरों की गति नियंत्रित करते हैं ताकि मच (table) की परिणामी (Resultant) गति कटिका के साथ संसर्ग में टेंपलेट पर स्पर्शीय हो।


title: स्वचालन

text: प्रतिलिपि विधि में, जैसा ऊपर कहा गया है, टेंपलेट या प्रतिरूप का उत्पादन आवश्यक है जो स्वयं में कठिनाइयों और विलंब प्रस्तुत कर सकता है। इलेक्ट्रानीय नियंत्रण, टेंपलेट या प्रतिरूप के प्रयोग का निराकरण करता है तथा चुंबकीय और छिद्रित (Perforated) टेप द्वारा संचित सूचनाओं से विभिन्न भागों का यथार्थता से पुनरुत्पादन होता है। टेप पर अंकित सूचना की व्याख्या के तथा उचित समय पर m/c को संकेत भेजने के लिए उपयुक्त उपस्कर (equipment) की आवश्यकता होती है। ये संकेत m/c पर एक नियंत्रक युक्ति द्वारा ग्रहण किए जाते हैं जो m/c को आदेश पालन कराते हैं। m/c औजारों के संख्यात्मक नियंत्रण के दो प्रमुख वर्ग हैं :


title: स्वचालन

text: मशीनिंग के लिए पूरी सूचना "प्रक्रम इंजीनियर" द्वारा तैयार की जाती है ताकि मशीन की सभी गतियाँ पूर्व निर्धारित रहें मशीन परिचर (attendant) पर आश्रित न हो।


title: स्वचालन

text: 1. सभी यांत्रिक विवरणों को ज्ञात करना - यथा, कर्तक का प्रकार, कर्तन का क्रम (Order) और कर्तनों को संख्या।


title: स्वचालन

text: द्विविम नियंत्रण हेतु सभी बिंदुओं के और निर्देशांकों (Coordinates) की गणना चुने हुए दत्त से कर ली जाती है। यह पार्ट (Part) के ब्लू पिं्रट (Blue print) से प्राप्त होता है।


title: स्वचालन

text: 3. कार्यक्रम निर्धारण - मशीनिंग के लिए विस्तृत निर्देश अंकों और शब्दों का प्रयोग कर संकेतों (Codes) में तैयार किए जाते हैं।


title: स्वचालन

text: 4. ये निर्देश विशिष्ट भाषा में कार्डों पर छिद्रित होते हैं। ये छिद्रित कार्ड एक परिकलन यंत्र (Computer) में छोड़े जाते हैं जो कागज के टेप पर बने छिद्रित छेदों में विशिष्ट भाषा का अनुवाद कर देते हैं। यदि बीच की स्थितियों की सूचना की आवश्यकता पड़ती है तो टेप, परिकलनयंत्र पर लगा दिया जाता है जो कर्तक की निर्देशांक स्थिति को गणना कर देता है, वह फिर चुंबकीय टेप पर लपेट दिया जाता है जिसका उपयोग निविष्ट माध्यम की तरह थ्र्/ड़ औजार नियंत्रक ईकाई के लिए किया जाता है।


title: स्वचालन

text: 5. टेप पाठ्यांक सिरे पर लगाते है जो नियंत्रण इकाई का नियंत्रक को निर्देश भेजता है और बाद में मशीन स्लाइडों को नियंत्रित करता है। वही टेप बार बार प्रयुक्त हो सकता है और इस प्रकार चक्र (cycle) की पुनरावृत्ति होती रहती है।


title: स्वचालन

text: वांछित स्थिति से किसी विचलन को सही करने के लिए इसका प्रयोग होता है। यह वांछित शर्त से m/c की च्युति (Drift) प्रवृत्ति को दूर करने का साधन है। उदाहरणतया यदि m/c मंच की स्थिति नियंत्रित की जाती है, तो प्रतिसंभरण नियंत्रक को वापसी संकेत भेजता है तथा आवश्यकता पड़ने पर संकेतों में शुद्धि की जाती है।


title: स्वचालन

text: मंच स्थिति की त्रुटि निकाली जाती है तथा संकेत नियंत्रण इकाई को भेजे जाते हैं जो नियमन मोटर द्वारा मंच स्थिति को शुद्ध कर देते हैं।


title: स्वचालन

text: मशीन औजारों के प्रयुक्त होने पर संख्यात्मक नियंत्रण, सभी कर्तक चालों, पूर्ण पथ, वर्क पीस के सापेक्ष कर्तक की संभरण दर तथा अन्य सहायक फलन (auxiliary function) यथा खरादन, कर्तन, तरल जोड़तोड़ (on and off) आदि के नियंत्रण हेतु, कार्य करता है।


title: काराकोरम राजमार्ग

text: काराकोरम राजमार्ग (अंग्रेजी: या ; उर्दू: , शाहराह क़राक़ुरम'; चीनी: , के ला कून लुन गोन्ग लु) दुनिया की सबसे अधिक ऊँचाई पर स्थित एक पक्की अंतरराष्ट्रीय सड़क है। यह काराकोरम पर्वत श्रृंखला से होकर गुज़रता है तथा चीन और पाकिस्तान को ख़ुंजराब दर्रे के माध्यम से आपस में जोड़ता है। यहाँ इसकी ऊँचाई समुद्र तल से 4693 मी (15397 फुट) है और इसकी पुष्टि एसआरटीएम और जीपीएस के एकाधिक पाठ्यांकों द्वारा होती है। यह पाक-अधिकृत कश्मीर के गिलगित-बाल्तिस्तान के साथ चीन के शिंजियांग क्षेत्र को जोड़ता है। इसके साथ ही यह एक लोकप्रिय पर्यटक आकर्षण भी है। काराकोरम राजमार्ग को आधिकारिक तौर पर पाकिस्तान में N-35 और चीन में चीन का राष्ट्रीय राजमार्ग 314 (G314) के नाम से जाना जाता है।


title: काराकोरम राजमार्ग

text: यह बीस साल के अरसे में 1986 में मुकम्मल हुई। इसे पाकिस्तान और चीन ने मिल कर बनाया है। इसको तामीर करते हुऐ 810 पाकिस्तानीयों और 82 चीनीयों ने अपनी जान दे दी। इसकी लंबाई 1300 किलोमीटर है। ये चीनी शहर काश्गर से शुरू होती है। वहाँ से यह चीन-पाकिस्तान सरहद पर स्थित ताशक़ुरग़ान नामक बस्ती पहुँचती है और फिर सीमा पार करके पाक-अधिकृत कश्मीर में सोस्त नामक चौकी जाती है। फिर हुन्ज़ा, नगर, गिलगित, चिलास, दासू, बेशाम, मानसेहरा, ऐबटाबाद, हरिपुर (हज़ारा) से होती हुई हसन अबदाल के मुक़ाम पर जी टी रोड से मिलती है। सिन्धु नदी, गिलगित नदी, हुन्ज़ा नदी, नंगा परबत और राकापोशी इस के साथ-साथ आती हैं। इतने कठिन और दुर्गम पहाड़ी इलाक़े में बनाई जाने के कारण कुछ समीक्षक इसे दुनिया का आठवाँ अजूबा भी कहते हैं।


title: काराकोरम राजमार्ग

text: प्रस्तावित झिंजियांग-जीबी-पाक अधिकृत कश्मीर सड़क को शिंजियांग में यरकांत काउंटी से जोड़ा जाएगा, और लद्दाख से 126 किमी पश्चिम में मुस्ताग दर्रा के माध्यम से गिलगित-बल्तिस्तान में प्रवेश किया जाएगा, जो कि स्कर्दू शहर के पास काराकोरम राजमार्ग से प्रमुख आपूर्ति धमनी को पार करता है। वहां से, यह दक्षिण की ओर ऊंचाई वाले देवसई पठार से होकर अस्तोर घाटी तक जाएगा। आजाद कश्मीर क्षेत्र में नीलम घाटी को अस्तोर घाटी से जोड़ने के लिए पहाड़ों के माध्यम से एक सड़क सुरंग का निर्माण प्रस्तावित है।


title: गुड़िया

text: गुड़िया एक प्रकार की मनुष्याकृति होती है। गुड़ि‍या का अस्तित्व मानव सभ्यता के प्रारंभ से ही रहा है और विभिन्न पदार्थों जैसे पत्थर, मिट्टी, लकड़ी, हड्डी, कपड़े और कागज से लेकर पोर्सलि‍न, चीनी मिट्टी, रबर और प्लास्टिक तक से इसका निर्माण होता रहा है।


title: गुड़िया

text: यद्यपि पारंपरिक रूप से गुड़ि‍या बच्चों का खिलौना रही है परंतु वयस्क भी गृह-विरही महत्व, सुंदरता, ऐतिहासिक महत्त्व या आर्थिक महत्त्व के कारण अपने संग्रह करते हैं। प्राचीन काल में, गुड़ि‍यों का उपयोग देव रूप में किया जाता था और धार्मिक उत्स‍वों, तथा धार्मिक अनुष्ठानों में इसकी मुख्य भूमिका हुआ करती थी। सजीव दिखने वाली या शरीर-रचना की दृष्टि से सही गुड़ि‍या का उपयोग स्वास्थ्यकर्मियों, चिकित्सकीय विद्यालयों और सामाजिक कार्यकर्ताओं के द्वारा विभिन्न स्वास्थ्य प्रक्रियाओं या चिकित्सकों को प्रशिक्षण देने में या बच्चों के साथ हुए यौन दुराचारों के मामलों की छानबीन करने में किया जाता है। कभी-कभी कलाकार इसका उपयोग मानव आकृति बनाने के लिए करते हैं। गतिशील (एक्शन) शारीरिक आकृतियां सुपरहीरोज और उनके पूर्ववर्तियों का प्रतिनिधित्व करती हैं, एक्शन गुड़िया खास तौर पर लड़कों में लोकप्रिय होती हैं।


title: गुड़िया

text: पुरातात्विक साक्ष्यों के आधार पर कहा जा सकता है कि गुड़िया प्राचीनतम ज्ञात खिलौने का प्रतिनिधित्व करती है, जिसका प्रमाण है मिस्र के कब्रों से 2000 बीसीइ (BCE). के गुड़ियों का पाया जाना. मिस्र में और साथ ही यूनान और रोम में, बच्चों की कब्रों से उनका पाया जाना आम है। अधिकतर गुड़ियां लकड़ी की बनी पाई गई हैं, यद्यपि अमीर परिवारों के बच्चों की कब्रों में पकी मिट्टी की गुड़ियां रखी जाती थीं। हिलने वाले अंगों तथा बदले जा सकने वाले कपड़ों वाली गुड़ियां २०० बीसीइ (BCE) से मिलती हैं।


title: गुड़िया

text: रोमन गुड़िया निर्माताओं को मिश्रियों और यूनानियों द्वारा विकसित प्रौद्योगिकी का इस्तेमाल जारी रखा, लेकिन उनकी संस्कृति का कलात्मक संवेदनशीलता के साथ कतार में है, वे लगातार गुड़िया और अधिक सुरुचिपूर्ण और सुंदर बनाने की कोशिश कर रहे थे। रोम के प्राती से पायी गई गुड़ि‍या हाथी दांत की बनी है और वह अट्ठारह वर्ष की उम्र में मृत अपने मालिक के बगल में लेटी पायी गई थी। गु‍ड़ि‍या के बगल में हाथी दांत से ही बना हुआ एक छोटा बक्सा था, जिसमें छोटी-छोटी कंघियां और चांदी का एक दर्पण पाया गया। गुड़ि‍ए की उंगलियों में अंगूठियां थीं और उसने एक छोटी सी चाबी पकड़ रखी थी, जिससे बक्सा़ खोला गया। आज के बच्चों की तरह रोमन सभ्यता के बच्चे भी अपनी गु‍ड़ि‍यों को कपड़े पहनाते और बदलते थे और उनके केश एवं उंगलियों को उस जमाने के आधुनिक फैशन के अनु‍सार अलंकृत करते थे।


title: गुड़िया

text: कालांतर में यूरोप गुड़ि‍या निर्माण का केन्द्र बन गया। वाल गार्डेना के लकड़ी की नग्न पेग गुड़ि‍या बहुत ही लोकप्रिय थी। अमेरिका में गु‍ड़ि‍या निर्माण, गृह-युद्ध के बाद 1860 के दशक में उद्योग के रूप में विकसित हुआ। द्वितीय विश्वक युद्ध के बाद प्लास्टिक के विकास से नए प्रकार की गु‍ड़ि‍यों के निर्माण का चलन आरंभ हुआ और उनकी कीमतें कम हुईं.


title: गुड़िया

text: आज इंटरनेट ने काल्पनिक गु‍ड़ि‍यों का चलन शुरू किया है, जिन्हें स्टारडाल जैसे वेबसाईटों पर, जिसके 1.7 करोड़ सदस्य हैं, डिजायन किया जा सकता है, सजाया-संवारा जा सकता है और उनके साथ खेला जा सकता है।


title: गुड़िया

text: सदियों से गुड़ि‍यों का निर्माण हर संभव पदार्थों द्वार किया जाता रहा है। जैसे- बिस्का, सेल्युलॉईड, चीनी मिट्टी, कपड़ा, भुट्टे का खोल, कागज, प्लास्टिक पॉलीमर क्ले, पोर्सलि‍न, राल, रबर, विनाइल, मोम, लकड़ी, हड्डी, हाथी दांत, पेपियॅमाशे, चमड़ा इत्यादि.


title: गुड़िया

text: पश्चिमी समाज में, खिलौनों के चयन में लिंग असमानता पायी गई है और इसपर अध्ययन भी हुआ है। मार-धाड़ जैसे पारंपरिक पौ‍रूष के लक्षण वाले खिलौने लड़कों में अधिक लोकप्रिय रहे, जिनके द्वारा औजारों, परिवहन, गराज, मशीनों एवं सैन्य उपकारणों से संबंधित खिलौने चुनने की अधिक संभावना होती है। लड़कियों की गुड़ि‍या प्राय: नारी-सुलभ लक्षण दर्शाती है और वस्त्र, रसोई उपकरणों, बर्तनों, फर्नीचर और गहनों के साथ मिलती हैं।


title: गुड़िया

text: गुड़ि‍यों का अस्पताल एक प्रकार की कार्यशाला है, जो मुख्य रूप से पुरानी और कलात्मक गुड़ि‍यों जैसे बिस्क और चीनी गुड़ि‍यों तथा आरंभिक-मध्य बीसवीं शताब्दी की संघटन गुड़ि‍यों की पुनर्रचना अथवा मरम्मत के लिए होती है, किंतु इन दिनों अब इसमें नए कठोर प्लास्टिक तथा विनाइल निर्मित गुड़ि‍या भी शामिल की जाती हैं। इस प्रकार के अनेक केन्द्रों में टेडी बीयर की भी मरम्म‍त की जाती है।


title: गुड़िया

text: गुड़ि‍यों के अस्पताल दुनिया के ज्यादातर देशों में पाए जाते हैं। गु‍ड़ि‍यों के प्राचीनतम अस्पतालों में से एक पुर्तगाल के लिस्बन में 1830 ई. में स्थापित किया गया था और ऐसा ही एक अन्य अस्पताल ऑस्ट्रेलिया में पहली बार 1888 मेलबॉर्न में स्था‍पित हुआ था। अमेरिका में एक गुड़ि‍या चिकित्सक संघ स्थापित किया गया। 43 वर्षों तक उत्तर पूर्वी पेरिस की अपनी दुकान में गुड़ि‍यों की मरम्मत करने वाले हेनरी लॉने (Henri Launay) कहते हैं कि उन्होंने अपने कॅरियर के दौरान 30000 से अधिक गु‍ड़ि‍यों का सुधारा है। उनके ज्यादातर ग्राहक बच्चे नहीं बल्कि 50-60 साल के बुजुर्ग थे।


title: गुड़िया

text: अमेरिकन गर्ल और मैडेम एलैक्जेकन्डर जैसे कुछ गु‍ड़ि‍या ब्रांड अपनी गु‍ड़ि‍यों के लिए गु‍ड़ि‍या अस्पताल की सेवाएं भी उपलब्ध कराते हैं।


title: गुड़िया

text: पुरानी कलात्मक गु‍ड़ि‍यां संग्रहकर्ताओं की वस्तु होती है। ब्रू और जूम्यू (Bru और Jumeau) जैसे फ्रांसिसी निर्माताओं द्वारा बनाई गई 19वीं शताब्दी की बिस्क गु‍ड़ि‍यों की कीमत आज 22,000 अमेरिकन डॉलर है।


title: गुड़िया

text: गु‍ड़ि‍यों ने हमेशा ही दुनिया भर की संस्‍कृतियों में लोक कला का सृजन किया है और बीसवीं शताब्दी में इन्हें उच्चस्तरीय कला के रूप में स्वीकार किया जाने लगा। कलाकार हैन्सन बेलमर ने अतियथार्थवादी गु‍ड़ि‍यों का निर्माण किया जिनमें 1930 और 1940 के दशकों में जर्मनी के नाजी दल के शुद्ध आर्यन शरीर को मूर्तिमान किए जाने के विरूद्ध अदल-बदल किए जा सकने वाले अंग होते थे। ईस्ट विलेज की कलाकार ग्रीयर लैंकटन 1980 के दशक में नाट्यशाला की खिड़कियों में प्रदर्शित किए जाने वाली गु‍ड़ि‍यों के लिए विख्यात थीं, जिनमें मादक पदार्थ सेवन करने वाली, क्षुधा-नाशक और उत्परिवर्ती गुड़ि‍या होती थी।


title: पुतली

text: आयरिश के पीछे एक छेद होता है जिसे पुतली या नेत्र का तारा कहा जाता है। यह आंख पर प्रकाश पड़ने पर संवेदन को दर्शाती है। अन्धकार में यह आंख के लेंस को स्वत: बड़ा कर देती है और अधिक प्रकाश में यह लेंस को सिकोड़ने का कार्य करती है।


title: नीरो

text: नीरो (लैटिन : Nero Claudius Caesar Augustus Germanicus; 15 दिसम्बर 37 – 9 जून 68) रोम का सम्राट् था। उसकी माता ऐग्रिप्पिना, जो रोम के प्रथम सम्राट् आगस्टस की प्रपौत्री थी, बड़ी ही महत्वाकांक्षिणी थी। उसने बाद में अपने मामा नि:परवाह सम्राट् क्लाडिअस प्रथम से विवाह कर लिया और अपने नए पति को इस बात के लिए राजी कर लिया कि वह नीरो को अपना दत्तक पुत्र मान ले और उसे ही राज्य का उत्तराधिकारी घोषित कर दे। नीरो को शीघ्र ही गद्दी पर बैठाने के लिए ऐग्रिप्पिना उतावली हो उठी और उसने जहर दिलाकर क्लाडिअस की हत्या करा दी गई।


title: नीरो

text: रोम निवसियों ने पहले तो नीरो का स्वागत और समर्थन किया क्योंकि वह पितृ परंपरा से ही नहीं मातृ परंपरा से भी सम्राट् आगस्टस का वंशज था। शुरु में उसने अपने गुरु सेनेका से प्रभावित होकर राज्य का शासन भी अच्छी तरह से किया किंतु शीघ्र ही उसके दुर्गुण प्रकट होने लगे। सन् 55 में उसने अपने प्रतिद्वंद्वी ब्रिटेनिकस को, जो क्लाडिअस का अपना पुत्र होने के कारण, राज्य का वास्तविक दावेदार था, जहर देकर मरवा डाला और चार वर्ष बाद खुद अपनी माता की भी हत्या करा दी। फिर उसने अपनी पत्नी आक्टेविया को भी मरवा डाला और अपनी दूसरी स्त्री पापीया को क्रोधाविष्ट होकर मार डाला। उसने एक तीसरी स्त्री से विवाह करना चाहा पर उसने इनकार कर दिया और उसे भी मौत के घाट उतार दिया गया। इसके बाद नीरो ने एक और स्त्री के पति को मरवा डाला ताकि वह उसे अपनी पत्नी बना सके। धीरे धीरे उसके प्रति असंतोष बढ़ने लगा। एक षड़यंत्र का सुराग पाकर उसने अपने गुरु सेनेका को आत्महत्या करने का आदेश दिया। इसके सिवा और भी कई प्रसिद्ध पुरुषों को मृत्युदंड दे दिया गया।


title: नीरो

text: सन् 64 में रोम नगर में अत्यंत रहस्यमय ढंग से आग की लपटें भड़क उठीं जिससे आधे से अधिक नगर जलकर खाक हो गया। जब आग धूधू कर के जल रही थी नीरो एक स्थान पर खड़े होकर उसकी विनाशलीला देख रहा था और सारंगी बजा रहा था। यद्यपि कुछ लोगों का ख्याल है कि आग स्वयं नीरो ने लगवाई थी पर ऐसा समझने के लिए वस्तुत: कोई आधार नहीं है। आग बुझ जाने के बाद नीरो ने नगर के पुनर्निमणि का कार्य आरंभ किया और अपने लिए 'स्वर्ण मंदिर' नामक एक भव्य प्रासाद बनवाया। असह्य करभार, शासन संबंधी बुराइयों तथा अनेक क्रूरताओं के कारण उसके विरुद्ध विद्रोह की भावना बढ़ती गई। स्पेन के रोमन गवर्नर ने अपनी फौजों के साथ रोम पर हमला बोल दिया जिसमें स्वयं नीरो को अंगरक्षक सेना भी शामिल हो गई। नीरो को राज्य से पलायन करना पड़ा। इसी बीच सिनेट ने उसे फाँसी पर चढ़ा देने का निर्णय किया। गिरफ्तारी से बचने के लिए उसने आत्महत्या कर ली।


title: जॉन मथाई

text: जॉन मथाई का जन्म त्रिवेंद्रम नगर में 10 जनवरी 1886 ई को एक धनी कुटुंब में हुआ था। उनकी प्रारंभिक शिक्षा त्रिवेंद्रम में ही हुई। इसके उपरांत उन्होंने मद्रास क्रिश्चियन कालेज में शिक्षा प्राप्त की। बी ए तथा बी एल की डिग्रियाँ प्राप्त कर वे लंदन गए और ऑक्सफोर्ड विश्वविद्यालय से बी लिट् की डिग्री प्राप्त की। फिर उन्होंने डी एस-सी की डिग्री लंदन विश्वविद्यालय से प्राप्त की।


title: जॉन मथाई

text: 1910 ई से 1918 ई तक वे मद्रास हाईकोर्ट के वकील रहे। 1920 ई से 1925 ई तक मद्रास के प्रेजीडेंसी कालेज में अर्थशास्त्र के प्रोफेसर रहे। 1922 ई से 1925 ईदृ तक वे मद्रास लेजिस्लेटिव कौंसिल के तथा 1925 से 1931 तक इंडियन टैरिफ बोर्ड के सदस्य रहे। 1935 में वे कामर्शियल इंटेलिजेंस तथा स्टैटिस्टिक्स के महा निदेशक नियुक्त हुए। 10 जनवरी 1940 ई को उन्हें अवकाश प्राप्त हुआ।


title: जॉन मथाई

text: 1944 ई से 1946 ई तक टाटा संस लिमिटेड के निदेशक रहने के बाद केंद्र में परिवहन मंत्री बने। इसके बाद 1950 तक उन्होंने वित्त मंत्री का कार्यभार सम्हाला और फिर यहाँ से त्यागपत्र देकर वे पुन: टाटा संस लिमिटेड के निदेशक नियुक्त हुए। जुलाई, 1955 ई से सितंबर, 1956 ई तक वे भारतीय स्टेट बैंक के बोर्ड ऑव डाइरेक्टर्स के अध्यक्ष रहे। इसी बीच वे मुंबई विश्वविद्यालय के उपकुलपति नियुक्त हुए और फिर 1958 से 1959 तक केरल विश्वविद्यालय के उपकुलपति रहे। 1959 ई में भारत सरकार ने उन्हें पद्मविभूषण की उपाधि से विभूषित किया। उनकी मृत्यु फरवरी 1959 ई में हुई।


title: बज़ एल्ड्रिन

text: बज़ एल्ड्रिन (जन्म जनवरी 20, 1930) एक अमेरिकी यांत्रिक इंजीनियर हैं, वे संयुक्त राज्य की एयर फ़ोर्स के सेवानिवृत्त पायलट हैं। साथ ही वे एक अन्तरिक्ष यात्री भी थे। वे "अपोलो 11" के ल्यूनर मोड्यूल पायलट थे। यह अन्तरिक्ष यात्रा के इतिहास का पहला यान था जिसने मानव के साथ चांद पर कदम रखा। 20 जुलाई 1969 को वे दूसरे इंसान थे जिन्होंने चांद की धरती पर कदम रखा। उनसे पहले मिशन के कमांडर नील आर्मस्ट्रांग ने चांद की धरती पर कदम रखा था।


title: बज़ एल्ड्रिन

text: एल्ड्रिन का जन्म ग्लेन रिज, न्यू जर्सी में एक कैरियर सैन्य व्यक्ति एडविन यूजीन एल्ड्रिन और उनकी पत्नी मेरिओन मून के यहां हुआ। उनके पुरखे स्कॉटिश, स्वीडिश और जर्मन मूल के थे। 1946 में मोंटक्लेयर हाई स्कूल से स्नातक होने के बाद, एल्ड्रिन को मेसाचुसेट्स इंस्टीट्युट ऑफ़ टेक्नोलोजी से पूर्ण छात्रवृत्ति की पेशकश प्राप्त हुई। और वे वेस्ट पॉइंट पर यू॰एस॰ मिलिट्री एकेडमी चले गए। उनका उपनाम "बज़" बचपन में ही पड़ गया था: उसकी दो बड़ी बहनें उसे "ब्रदर" की जगह "बज़र" कह कर पुकारती थीं। यही नाम छोटा होकर बज़ बन गया। एल्ड्रिन ने 1979 में इसे क़ानूनी तौर पर अपना पहला नाम बना लिया।


title: बज़ एल्ड्रिन

text: एल्ड्रिन 1951 में वेस्ट पॉइंट में अपनी कक्षा में तीसरे स्थान पर रहे। इसके साथ उन्होंने यांत्रिक इंजीनियरिंग में बी. एस. कर लिया। उन्हें अमेरिकी एयर फ़ोर्स में सेकण्ड लेफ्टिनेंट नियुक्त किया गया और उन्होंने कोरिया के युद्ध के दौरान एक जेट फाइटर पायलट के रूप में काम किया। उन्होंने एफ-86 सबरे में 66 मुकाबले की उड़ानें भरीं। इस दौरान उन्होंने दो मिकोयान-गुरेविच एम आई जी-15 विमानों को निशाना बनाया। "लाइफ" मैगजीन के 8 जून 1953 के संस्करण में एल्ड्रिन के द्वारा ली गयीं गन कैमरा तस्वीरें प्रकाशित की गयीं, इसमें एक रुसी पायलट अपने क्षतिग्रस्त विमान से निकल रहा था।


title: बज़ एल्ड्रिन

text: युद्ध के बाद, एल्ड्रिन को नेवाडा में नील्स एयर फ़ोर्स बेस में एक हवाई तोपखाने का प्रशिक्षक नियुक्त किया गया। इसके बाद यू॰एस॰ एयर फ़ोर्स अकादमी में संकाय का डीन नियुक्त किया गया (जिसका संचालन हाल ही में 1955 में हुआ था)। उन्होंने 22 वें फाइटर स्क्वाड्रन में बिटबर्ग एयर बेस, जर्मनी में एक कमांडर के रूप में F-100 सुपर सब्रे को उड़ाया. तभी एल्ड्रिन ने एमआईटी से एस्ट्रोनॉटिक्स में Sc.D. की डिग्री अर्जित की। उनकी स्नातक थीसिस थी "Line-of-sight guidance techniques for manned orbital rendezvous" डॉक्टरेट पूरा करने के बाद, उन्हें लॉस एंजिल्स में एयर फ़ोर्स स्पेस सिस्टम डिविजन के जेमिनी टार्गेट ऑफिस में नियुक्त किया गया। इसके बाद उन्हें एक अन्तरिक्ष यात्री के रूप में चयनित कर लिया गया।


title: बज़ एल्ड्रिन

text: एल्ड्रिन को अक्टूबर 1963 में नासा अन्तरिक्ष यात्रियों के तीसरे समूह के एक हिस्से के रूप में चयनित किया गया। पायलट अनुभव की जांच की आवश्यकता नहीं थी। इसलिए वे एक पहले चयन के लिए योग्य थे। मूल "जेमिनी 9" प्राईम क्रू की मृत्यु के बाद, मिशन के लिए जिम लोवेल के साथ एलियट सी, चार्ल्स बासेत, एल्ड्रिन को पदोन्नत किया गया। संशोधित मिशन ("जेमिनी 9 ए") का प्रमुख उद्देश्य था लक्षित वाहन के साथ समन्वयन करना, लेकिन जब यह मिशन असफल रहा, एल्ड्रिन ने अन्तरिक्ष में वाहन के समन्वयन के लिए प्रभावी प्रयास हेतु इसमें सुधार किया। "जेमिनी 12" के पायलट के रूप में उनकी पुष्टि की गयी, यह जेमिनी का अंतिम मिशन था और ई वी ए की विधियों को प्रमाणित करने का अंतिम मौका था। एल्ड्रिन ने वाहन की अतिरिक्त गतिविधियों का एक रिकॉर्ड बनाया और साबित किया कि अन्तरिक्ष यात्री अन्तरिक्ष यान के बाहर भी काम कर सकते हैं।


title: बज़ एल्ड्रिन

text: 20 जुलाई 1969 को वे चाँद पर कदम रखने वाले दूसरे अन्तरिक्ष यात्री थे, वे अन्तरिक्ष में चलने वाले पहले यात्री थे, उन्होंने कुल ई वी ए समय का रिकॉर्ड बना कर रखा जब तक इसे "अपोलो 14" के द्वारा पार नहीं कर लिया गया। उस समय एल्ड्रिन की इस इच्छा के बारे में कई अटकलें लगायीं गयीं कि वे चांद पर चलने वाले पहले अन्तरिक्ष यात्री बनना चाहते हैं। नासा के विभिन्न लेखों जोखों के अनुसार पहले उन्हें ही चांद की सतह पर कदम रखने का प्रस्ताव दिया गया था। लेकिन कॉम्पेक्ट ल्यूनर लैंडिंग मोड्यूल के भीतर अन्तरिक्ष यात्रियों की भौतिक स्थिति के कारण, कमाण्डर नील आर्मस्ट्रांग के लिए अन्तरिक्ष यान से बाहर आना अधिक आसान था। साथ ही नासा चाहता था कि एक नागरिक चांद की सतह पर अपना पहला कदम रखे जो कि आर्मस्ट्रांग था।


title: बज़ एल्ड्रिन

text: बज़ एल्ड्रिन चांद पर एक धार्मिक कार्य करने वाले पहले व्यक्ति थे। एल्ड्रिन एक प्रेस्बिटेरियन थे। चांद पर उतरने के बाद एल्ड्रिन ने धरती पर सन्देश भेजा: "मैं चाहता हूँ कि ऐसा मौका हर व्यक्ति को मिले, जो जहाँ कहीं भी इसे सुन रहा है, पल भर के लिए रुकें, पिछले कुछ घंटों की घटनाओं को याद करें और अपने तरीके से धन्यवाद करें." उसने चांद की सतह पर अपने आप को एक भोज दिया, लेकिन इसे गुप्त रखा क्योंकि अपोलो 8 पर जेनेसिस के पठन पर एक नास्तिक कार्यकर्ता मैडेलिन मरे ने मुकदमा दायर कर दिया था। चर्च के एक बुजुर्ग, एल्ड्रिन ने डीन वुडरफ के द्वारा उसे दी गयी पेस्टर की किट का उपयोग किया और वेबस्टर प्रेस्बिटेरियन चर्च में पादरी के द्वारा पढ़े गए शब्दों का इस्तेमाल किया। वेबस्टर प्रेस्बिटेरियन चर्च जो टेक्सास के वेबस्टर में एक स्थानीय मण्डली थी (जॉनसन अन्तरिक्ष केंद्र के पास एक ह्यूस्टन उपनगर), वहां चांद पर भोज के लिए प्रयुक्त प्याला था और 20 जुलाई के पास आने वाले रविवार को हर वर्ष इसकी स्मृति में समारोह मनाया जाता है।


title: बज़ एल्ड्रिन

text: एक संगतराश एल्ड्रिन, चांद पर ग्रांड मास्टर जे गय स्मिथ से एक विशेष डेपुटाईजेशन ले गया, जिसके साथ चांद के इस विशेष क्षेत्र का अधिकार टेक्सास के अंतर्गत होने का दावा किया गया।


title: बज़ एल्ड्रिन

text: नासा छोड़ने के बाद एल्ड्रिन को एडवर्ड एयर फ़ोर्स बेस, केलिफोर्निया में यू एस एयर फ़ोर्स टेस्ट पायलट स्कूल के कमांडेंट के रूप में नियुक्त किया गया। मार्च 1972 में, एल्ड्रिन 21 साल की सेवा के बाद अपनी सक्रीय ड्यूटी से सेवानिवृत्त हो गए। वे फिर से एयर फ़ोर्स में लौट आये और प्रबंधन का पद संभाल लिया, परन्तु उनकी व्यक्तिगत समस्याओं ने उनके कैरियर को प्रभावित किया। उनकी जीवनी "रिटर्न टू अर्थ" को 1973 में प्रकाशित किया गया। और "मेगनिफिकेंट डेसोलेशन" को 2009 में प्रकाशित किया गया। ये दोनों जीवनियां उनके संघर्ष को दर्शाती हैं, नासा के कैरियर के बाद उनके नैदानिक अवसाद और शराब की आदत को भी इनमें दर्शाया गया है। उसके जीवन में काफी सुधार हुआ जब उन्होंने अपनी इस समस्या को पहचाना और इसका इलाज करवाया. लोइस एल्ड्रिन के साथ शादी के बाद भी उनके जीवन में सुधार हुआ। नासा से लौटने के बाद भी वे अन्तरिक्ष की खोज पर काम करते रहे। उन्होंने एक कम्प्यूटर स्ट्रेटेजी गेम भी बनाया था जिसे "बज़ एल्ड्रिन'स रेस इनटू स्पेस" (1993) कहा जाता है। अन्तिरिक्ष की खोज पर और अधिक कार्य करने के लिए और चांद पर पहली लैंडिंग की 40 वीं सालगिरह मानाने के लिए बज़ ने स्नूप दोग, क्विंसी जोन्स, तालिब क्वेली और सोल्ज़ा बॉय के साथ टीम बनायीं, इस सारी के दौरान उन्होंने "रॉकेट एक्सपीरियन्स" के नाम से एक वीडियो भी बनाया। इस वीडियो के आने के बाद इसके गाने की बिक्री से बज़ के गैर लाभ संगठन, शेयर स्पेस को काफी फायदा हुआ।


title: बज़ एल्ड्रिन

text: 22 जुलाई 2009 को "फोबोस मोनोलिथ" से भी वे सम्बंधित थे। उन्होंने सी-स्पान के साथ एक साक्षात्कार में कहा: "हमें बहुत बहादुरी के साथ वहां जाना चाहिए जहां मनुष्य पहले कभी नहीं गया है। हमें धुमकेतू पर जाना चाहिए, एस्टेरोइड की यात्रा करनी चाहिए, मंगल के चांद की यात्रा करनी चाहिए. वहां पत्थर का एक खम्भा है। इस आलू के आकार की वास्तु पर एक अत्यधिक असामान्य सरंचना है, जो सात घंटे में एक बार मंगल के पास जाती है। जब लोग इन सब चीजों के बारे में जानते हैं, वे पूछते हैं 'किसने यह सब वहां रखा?' किसने यह सब वहां रखा?' ब्रह्मांड ने यह सब यहाँ रखा. यदि आप चुनते हैं, तो भगवान ने यह सब वहां रखा है।..."


title: बज़ एल्ड्रिन

text: 1985 में, एल्ड्रिन ने एक विशेष अन्तरिक्ष यान प्रक्षेपवक्र की प्रस्तावना दी जिसे आज एल्ड्रिन साइक्लर के नाम से जाना जाता है। एक एल्ड्रिन साइक्लर प्रक्षेपवक्र पर यात्रा करने वाला अन्तरिक्ष यान नियमित रूप से धरती और मंगल ग्रह के पास से होकर गुजरेगा. एल्ड्रिन साइक्लर मंगल साइक्लर का एक उदाहरण है। उन्होंने पानी के भीतर भी अन्तरिक्ष यात्रियों को प्रशिक्षण देने में महत्वपूर्ण भूमिका निभाई, ताकि उन्हें अन्तरिक्ष में चलने के लिए प्रशिक्षित किया जा सके।


title: बज़ एल्ड्रिन

text: दिसंबर 2003 में, एल्ड्रिन ने "द न्यूयॉर्क टाइम्स" में नासा की आलोचना पर एक लेख का प्रकाशन किया। इसे में, उन्होंने नासा के एक अन्तरिक्ष यान के विकास के बारे में बात कही, "यह एक बार में केवल चार अन्तरिक्ष यात्रियों को ले जा सकता है और इसमें कार्गो ले जाने की क्षमता न के बराबर है या सीमित है। उन्होंने घोषणा की कि चांद पर अन्तरिक्ष यात्रियों को भेजने के पीछे उद्देश्य था "एक नयी जीत हासिल करना".


title: बज़ एल्ड्रिन

text: 2009 में, एल्ड्रिन ने कहा कि उन्हें नहीं लगता कि जलवायु परिवर्तन में मनुष्य का योगदान है: "मुझे लगता है कि जलवायु में परिवर्तन अर्बोब सालों से हो रहा है।


title: बज़ एल्ड्रिन

text: अभी यह गर्म हो रहा है, हो सकता है बाद में यह ठंडा हो जाये. मैं इस तरह के किसी अल्पकालिक परिवर्तन के पक्ष में नहीं हूं, न ही जलवायु को इसके वर्तमान रूप में बनाये रखने के लिए संसाधनों को नष्ट किया जाना चाहिए. मैं नहीं मानता कि हम इसका कारण हैं, मुझे लगता है कि दुनिया इसका कारण है।"


title: बज़ एल्ड्रिन

text: वे पुस्तकें जिनके लेखकों में एल्ड्रिन शामिल हैं: "रिटर्न टू अर्थ" (1973), "मेन फ्रॉम अर्थ" (1989) और "मेगनिफिकेंट डेसोलेशन" (2009)। उन्होंने विज्ञान कल्पना उपन्यास "एनकाउन्टर विथ टाइबर" (1996) और "द रिटर्न" (2000) लिखने में जॉन बार्नेस का साथ भी दिया।


title: बज़ एल्ड्रिन

text: एल्ड्रिन ने तीन बार शादी की: जों आर्चर से, जिससे उनके तीन बच्चे हैं, जेम्स, जेनिस और एंड्रू. बेवेरली जाइल से और उसके बाद उनकी वर्तमान पत्नी लोइस दृग्स केनन से. तीसरी शादी उन्होंने 1988 में वेलेंटाइन दिवस के दिन की थी।


title: बज़ एल्ड्रिन

text: अवसाद और शराब के खिलाफ उनकी लड़ाई को हाल ही में "मेगनिफिकेंट डेसोलेशन" में लिखा गया है। एल्ड्रिन सक्रियता से रिपब्लिकन पार्टी के समर्थक हैं, वे काँग्रेस के जी ओ पी सदस्यों के लिए वित्तपोषण में मदद करते हैं। 2007 में, एल्ड्रिन ने "टाइम" मैगजीन को बताया कि उन्होंने हाल ही में फेस-लिफ्ट कराया है; उन्होंने बताया कि अन्तरिक्ष में उन्होंने जी-बलों को महसूस किया है "जिस पर ध्यान दिए जाने की आवश्यकता है।"


title: बज़ एल्ड्रिन

text: 'मून लैंडिंग' को स्टीफन एडवर्ड ने इकह और निर्देशित किया, इसे डर्बी प्लेहाउस के द्वारा फिल्माया गया, इसमें फ्लोटिंग शटल केप्सूल को भी दर्शाया गया है।


title: बज़ एल्ड्रिन

text: 2005 में वृत्तचित्र फर्स्ट "ओन द मून:द अनटोल्ड स्टोरी " के लिए साक्षात्कार के दौरान एल्ड्रिन ने बताया कि उन्होंने एक अज्ञात वास्तु को उड़ते हुए देखा. एल्ड्रिन ने एन ऐ आई के एक वरिष्ठ वैज्ञानिक डेविड मोरिसन को बताया कि वृत्तचित्र में से उन दृश्यों को काट लिया गया है जिसमें वे अंतरिक्षयान के चार अडेपटर पैनल में से एक को देख रहें हैं। उनका S-IVB ऊपरी चरण 6000 मील की दूरी पर था, परन्तु चार पैनलों को S-IVB सीलग होने से पहले जेट से जोड़ा गया ताकि वे इसके पहले माध्यम मार्ग सुधार तक अपोलो 11 का अनुसरण कर सकें. जब एल्ड्रिन 15 अगस्त 2007 को "द होवार्ड स्टेम शो" में दिखाई दिए, स्टर्न ने उनसे यू एफ ओ साइटिंग के बारे में पूछा. Aldrin एल्ड्रिन ने इस बात की पुष्टि की कि ऐसी कोई साइटिंग नहीं थी और कहा कि वे "99.9 प्रतिशत" सुनिश्चित हैं के वह वस्तु अलग हुआ पैनल ही थी।


title: बज़ एल्ड्रिन

text: साइंस चैनल के साथ एक साक्षात्कार में एल्ड्रिन ने अज्ञात वस्तु को देखने का उल्लेख किया और उन्होंने दावा किया कि उनके शब्द बिलकुल सही हैं; उन्होंने साइंस चैनल से कहा कि वे दर्शकों को स्पष्ट कर दें कि उन्होंने कोई एलियन अन्तरिक्ष यान नहीं देखा है, लेकिन उन्होंने इनकार कर दिया।


title: बज़ एल्ड्रिन

text: 9 सितम्बर 2002 को फिल्म निर्माता बार्ट सिब्रेल जो अपोलो मून लैंडिंग होआक्स सिद्धांत के प्रस्तावक थे, ने कैलिफोर्निया होटल में बेवरली हिल्स के बाहर एल्ड्रिन और उनकी सौतेली बेटी का सामना किया। सिब्रेल ने कहा "आप एक ऐसे व्यक्ति हैं जो यह कहता है कि मैंने चाँद पर कदम रखें हैं, जबकि आपने ऐसा नहीं किया है" और उसने एल्ड्रिन को "कायर, झूठा और चोर कहा." एल्ड्रिन ने सिब्रेल के चेहरे पर मुक्का मारा. बेवर्ली हिल्स की पुलिस और शहर के अभियोजक पक्ष ने फ़ाइल को तब अस्वीकृत कर दिया जब यह सुनिश्चित हो गया कि सिब्रेल ने पहले हाथ उठाया था। इसमें सिब्रेल को गंभीर चोट अन्हीं आई थी।


title: तुलसी सम्मान

text: मध्यप्रदेश शासन ने आदिवासी लोक और पारम्परिक कलाओं में उत्कृष्टता और श्रेष्ठ उपलब्धि को सम्मानित करने और इन कलाओं में राष्ट्रीय मानदण्ड विकसित करने की दृष्टि से तुलसी सम्मान के नाम से 2 लाख रुपये का एक वार्षिक पुरस्कार स्थापित किया है। यह सम्मान तीन वर्ष में दो बार प्रदर्शनकारी कलाओं और एक बार रूपंकर कलाओं के क्षेत्र में दिया जाता है।


title: तुलसी सम्मान

text: तुलसी सम्मान का निकष असाधारण सृजनात्मकता, उत्कृष्टता और दीर्घ साधना के निरपवाद सर्वोच्च मानदण्ड रखे गये हैं। चयन की निश्चित प्रक्रिया से यह स्पष्ट है कि कला के विवादित राष्ट्रीय मानदण्ड विकसित करने के इस विनढा प्रयत्न में सभी स्तरों पर विशेषज्ञों की हिस्सेदारी है और इस बात का पूरा ख्याल रखा गया है कि जहाँ एक ओर कलात्मक उपलब्धियों के बारे में एक तरह का व्यापक मत संग्रह संदर्भ के लिए उपलब्ध रहे, वहीं सम्मान से विभूषित किये जाने वाले कलाकार या मण्डली का चयन असंदिग्धा निष्ठा और विवेक वाले विशेषज्ञ पूरी निष्पक्षता, वस्तुपरकता और निर्भयता के साथ ऐसे मानदण्डों के आधार पर करें जो उत्तरदायी जीवन दृष्टि, गंभीर कलानुशासन और सौन्दर्यबोध पर आश्रित हैं।


title: तुलसी सम्मान

text: तुलसी सम्मान की चयन प्रक्रिया के अनुसार संस्कृति विभाग, वर्ष-विशेष के लिए निर्धारित कलानुशासन के कलाकारों, विशेषज्ञों, रसिकों और संगठनों आदि से अपने रचनात्मक वैशिष्ट्य, ज्ञान और संसक्ति का लाभ लेते हुए इस सम्मान के लिए उपयुक्त कलाकारों अथवा मण्डलियों के नामों की अनुशंसा करने का अनुरोध करता है। ये अनुशंसाएँ संकलित करके विशेषज्ञों की चयन समिति के सामने अंतिम निर्णय के लिए रखी जाती हैं। इस समिति में राष्ट्रीय ख्याति के कलाकार और विशेषज्ञ शामिल होते हैं। चयन समिति को यह भी स्वतंत्रता है कि यदि कोई नाम छूट गया हो तो उसे अपनी तरफ से जोड़ लें। राज्य शासन ने चयन समिति को अनुशंसा को अपने लिए बंधानकारी माना है।


title: बलदेव राज चोपड़ा

text: बलदेव राज चोपड़ा (22 अप्रैल 1914 – 5 नवम्बर 2008) हिन्दी फ़िल्मों के एक निर्देशक और निर्माता थे। उन्हें "नया दौर" (1957), "कानून" (1960), "वक्त" (1965), "हमराज़ (1967)" और 1980 दशक के आखिरी वर्षों में टेलिविजन धारावाहिक "महाभारत" का निर्माण करने के लिये विशेषकर जाना जाता है। 1998 को उन्हें भारतीय सिनेमा का उच्चतम पुरस्कार दादासाहेब फाल्के पुरस्कार प्रदान किया गया था।


title: बलदेव राज चोपड़ा

text: बलदेव के छोटे भाई यश चोपड़ा, बेटे रवि चोपड़ा और भतीजे आदित्य चोपड़ा भी फिल्मी उद्योग में कार्य करते हैं। 1944 में अपने कैरियर की शुरुआत इन्होने लाहौर में छपने वाली फिल्म पत्रिका 'सीने हेराल्ड' के पत्रकार के रूप में की ।


title: बलदेव राज चोपड़ा

text: बलदेव राज चोपड़ा को सन २००१ में भारत सरकार ने कला क्षेत्र में पद्म भूषण से सम्मानित किया था। ये महाराष्ट्र से हैं।


title: विद्यासागर सेतु

text: विद्यासागर सेतु (प्रचलित नाम: दूसरा हावड़ा ब्रिज) हुगली नदी पर कोलकाता से हावड़ा को जोड़ता हुआ सेतु है। यह सेतु टोल ब्रिज है, किंतु साइकिलों के लिए निःशुल्क है। यह अपने प्रकार के सेतुओं में भारत में सबसे लंबा और एशिया के सबसे लंबे सेतुओं में से एक है।


title: जींद

text: महाभारत की कई कथाएं जीन्द से जुड़ी हुई हैं। इसके अलावा वामन पुराण, नारद पुराण और पद्म पुराण में भी जीन्द का उल्लेख मिलता है। कहा जाता है कि महाभारत काल में पाण्डवों ने यहां पर विजय की देवी जयंती देवी के मन्दिर का निर्माण किया था। युद्ध में कौरवों को हराने के लिए उन्होंने इसी मन्दिर में पूजा की थी। देवी के नाम पर ही इसका नाम जयंतापुरी रखा गया था। समय के साथ इसका नाम जयंतापुरी से बदलकर जीन्द हो गया।


title: जींद

text: जीन्द में पर्यटक रानी तालाब, अर्जुन स्टेडियम, दूध प्लांट, पशुओं का चारा प्लांट, बुलबुल रेस्टोरेन्ट और अनाज मण्डी घूमने जा सकते हैं। इनके अलावा पर्यटक अनेक पवित्र स्थलों की यात्रा कर सकते हैं और घूमने के साथ-साथ तीर्थाटन का लाभ भी उठा सकते हैं। जींद शहर ऐतिहासिक एवं धार्मिक दृष्टि से अत्यन्त महत्त्वपूर्ण है।


title: जींद

text: जींद के बारे में मान्यता है कि इसकी स्थापना महाभारत महाकाव्य के पांडवों ने की थी, जिन्होंने यहाँ एक मंदिर बनवाया था, जिसके इर्द-गिर्द जींद (जैंतपुरी) नगर बसा था। जींद पहले 18वीं शताब्दी में एक सिक्ख सरदार द्वारा स्थापित पंजाब के फुलकियाँ रजवाड़ों में से एक था।


title: जींद

text: यहाँ पर स्थित सुविख्यात जयन्ती देवी मंदिर के नाम से इस नगर का नाम जींद पड़ा है। पांडवों ने महाभारत का युद्ध लड़ने से पहले अपनी सफलता के लिए 'विजय देवी-जयन्ती देवी' मंदिर का निर्माण करके श्रद्धापूर्वक देवी की आराधना की। जयन्ती देवी की आराधना के बाद ही पांडवों ने कौरवों के विरुद्ध सत्य समर्पित महासंग्राम किया, जो महाभारत के रूप में विश्वविख्यात हुआ। पुरातन भौगोलिक स्थिति में वर्तमान जींद जिला कुरुक्षेत्र का अभिन्न अंग रहा है।


title: जींद

text: यह क्षेत्र नहरों और नलकूपों द्वारा विस्तृत रूप से सिंचित है। गेहूँ व चावल प्रमुख फ़सलें हैं, अन्य फ़सलों में बाजरा, तिलहन, चना और गन्ना शामिल हैं। जींद एक महत्त्वपूर्ण स्थानीय कृषि बाज़ार है। जींद जिले की भूमि घग्घर और यमुना नदी के पानी मे बहकर आई मिटटी से बनी है, जिसे एल्युवियल या आयोलियन भूमि कहा जाता है। जिले में लगभग 272 हजार हेक्टेयर भूमि खेती योग्य है।यहाँ की प्रमुख नहर पश्चिमी यमुना नहर है।जिले में मुख्य रूप से शीशम, कीकर, सफेदा(यूकेलिप्टस) आदि वृक्ष पाए जाते हैं।


title: जींद

text: यहाँ के उद्योगों में सूती वस्त्र, चीनी, स्टील की ट्यूब, मशीनों के पुर्ज़ों के साथ-साथ कपास ओटने, इस्पात की री-रोलिंग और हथकरघे से बुनाई शामिल हैं।


title: जींद

text: दिल्ली-फ़िरोज़पुर रेलमार्ग पर स्थित जींद रेलमार्ग द्वारा पानीपत से और सड़क मार्ग द्वारा दिल्ली व हरियाणा के अन्य महत्त्वपूर्ण शहरों से जुड़ा है। जिले के प्रमुख राष्ट्रीय राजमार्ग NH352 और NH152 हैं।


title: जींद

text: यहाँ स्थित महाविद्यालय jind विश्वविद्यालय से संबद्ध हैं। यहां जयन्ती पुरातात्विक संग्रहालय भी स्थित है।


title: जींद

text: राजपुरा भैंण जींद से लगभग 11किलोमीटर की दूरी पर है जो जींद - हांसी राज्य मार्ग पर स्थित है यहां गोविंद कुंड है जो महाभारत काल से अब तक है।


title: जींद

text: खाण्डा गांव जींद से लगभग 23 किलोमीटर की दूरी पर जींद - करनाल मुख्य मार्ग पर स्थित अलेवा गाँव के समीप है ! गाँव में अत्यधिक प्राचीन भगवान परशुराम मन्दिर एवं तीर्थ हैं ! स्थानीय लोगों के अनुसार भगवान परशुराम की माता रेणुका जामुनी गाँव (महर्षि जमदग्नि) से प्रतिदिन तीर्थ से जल लेने आती थी ! एक दिन चोरों द्वारा माता रेणुका के जल वाले स्वर्ण कलश को चुरा लिया गया जिसके कारण स्वर्ण कलश मिट्टी का हो गया ! वह कलश आज भी मन्दिर में विराजमान है ! प्रत्येक रविवार यहाँ लोग दूर -दूर से पूजा करने एवं तीर्थ में स्नान करने आते हैं !


title: जींद

text: जीन्द में स्थित अश्वनी कुमार तीर्थ आसन गांव में है। यह जीन्द से 14 किलोमीटर दूर है। इस स्‍थान से अश्वनी देवाताओं की कथा जुड़ी हुई है। यहां पर एक तालाब भी है। स्थानीय लोगों का मानना है कि मंगलवार के दिन इसमें स्नान करने से व्यक्ति के पाप धुल जाते हैं। महाभारत, पदम पुराण, नारद पुराण और वामन पुराण में भी इस तालाब का उल्लेख मिलता है।


title: जींद

text: वराह जीन्द से 10 किलोमीटर दूर बराह गांव में स्थित है। वामन पुराण, पदम पुराण और महाभारत के अनुसार भगवान विष्णु ने यहां वराह का अवतार लिया था।


title: जींद

text: इकाहमसा जीन्द की दक्षिण-पश्चिम दिशा में पांच किलोमीटर की दूरी पर स्थित है। स्थानीय परंपराओं के अनुसार भगवान श्रीकृष्ण गोपियों से बचने के लिए हंस के रूप में यहीं पर छुपे थे। यह बहुत खूबसूरत है और पर्यटक यहां तक आसानी से पहुंच सकते हैं। जींद में बहुत से धार्मिक स्‍थल भी हैं।


title: जींद

text: निरजन में स्थित मुंजावता बहुत खूबसूरत है और जीन्द से 6 किलोमीटर की दूरी पर है। वामन पुराण के अनुसार यहां से भगवान महादेव की कथा जुड़ी हुई है। यह माना जाता है कि जो व्यक्ति एक रात यहां पर उपवास रख ले उसे भगवान गणेश का आवास गणपत्या मिलता है।


title: जींद

text: यह जीन्द से 8 किलोमीटर की दूरी पर दिखनीखेड़ा में स्थित है। यह माना जाता है कि जो व्यक्ति यहां स्नान कर लेता है और यक्षिणी को खुश कर देता है, उसके सभी पाप धुल जाते हैं।


title: जींद

text: पुष्कर जीन्द से 11 किलोमीटर की दूरी पर पोंकर खेड़ी गांव में है। पुराणों के अनुसार इसकी खोज जमादाग्नि के पुत्र परशुराम ने की थी। प्राचीन समय में यहां पर देवों और पूर्वजों को खुश करने के लिए अश्वमेघ यज्ञ भी किया गया था। पुष्कर के अलावा कपिल महायक्ष घूमने भी जाया जा सकता है।


title: जींद

text: जींद से 10 km दूर दरियावाला गांव में महाभारत कालीन अवशेष आज भी मौजूद है महाभारत कालीन तालाब,कुआ और सीढियां मौजूद हैं


title: स्पेनी गृहयुद्ध

text: स्पेन का गृहयुद्ध (स्पेनी भाषा: Guerra Civil Española), 1936 से 1939 तक चला। यह युद्ध स्पेन के रिपब्लिकनों और राष्ट्रवादियों के बीच हुआ। इसे प्रायः लोकतन्त्र तथा फासीवाद के बीच युद्ध माना जाता है किन्तु अनेक इतिहासकार मानते हैं कि यह युद्ध वस्तुतः वामपंथी क्रांतिकारियों एवं दक्षिणपन्थी प्रतिक्रान्तिकारियों के बीच हुआ था। इस युद्ध में अन्ततः राष्ट्रवादियों की विजय हुई और उसके पश्चात फ्रैकों अगले ३६ वर्षों तक (१९७५ में अपनी मृत्यु तक) स्पेन का शासक बना रहा।


title: स्पेनी गृहयुद्ध

text: पापुलर फ्रंट के सत्तासीन होने के साथ एवं उनकी दक्षिणपंथी एवं मध्यमार्गियों के विरूद्ध अपनायी गयी नीतियों के कारण स्पेन गृहयुद्ध के कगार पर खड़ा हो गया। दक्षिणपंथी जनलर सांजुर्जो ने हिटलर से भेंटकर सहायता का आश्वासन प्राप्त किया। 12 जुलाई, 1936 ई. को दक्षिणपंथियों ने पुलिस अधिकारी केस्टिलो की हत्या कर दी। 13 जुलाई को इस घटना से उत्तेजित हो वामपंथियों ने एक दक्षिणपंथी सेनाधिकारी काल्वो सोटेलो की हत्या कर दी। इस प्रकार स्पेन में गृह युद्ध छिड़ गया। 17 जुलाई को मोरक्को में स्थित स्पेनी सेनाओं ने जनरल फ्रांकों के नेतृत्व में विद्रोह का बिगुल फूँक दिया। दक्षिणपंथी सैन्य अधिकारियों ने भी सशस्त्र संघर्ष छेड़ दिया। बाद में दक्षिणपंथियों का नेतृत्व भी जनरल फ्रांकों द्वारा संभाल लिया गया। इन विद्रोहियों को सैन्य अधिकारियों के साथ-साथ राजतंत्रवादियों, फासिस्ट एवं चर्च का भी समर्थन प्राप्त था। इटली एवं जर्मनी से भी इन्हें मदद मिल रही थी।


title: स्पेनी गृहयुद्ध

text: गृह युद्ध के दौरान ही सितंबर, 1936 ई. में वामपंथी फ्रांसिस्को लार्गा केवेलरो ने नवीन मंत्रिमण्डल का गठन कर उसमें समाजवादियों एवं साम्यवादियों को भी सम्मिलित किया। केवेलरों ने मजदूरों एवं कृषकों का भी सहयोग प्राप्त किया, परंतु नवंबर, 1936 ई . में जनरल फ्रांकों ने सरकार को राजधानी मेड्रिड छोड़कर बैलेशिया को राजधानी बनाने को बाध्य किया। जर्मनी एवं इटली ने जनरल फ्रांकों की सरकार को मान्यता प्रदान कर दी। उधर स्पेन की वामपंथी सरकार को रूस ने सहायता प्रदान की।


title: स्पेनी गृहयुद्ध

text: इसी बीच 1937 ई. में नरमदलीय समाजवादी जुआल नेगरिन ने केवेलरों के त्याग-पत्र के पश्चात् नवीन मंत्रिमण्डल बनाया और राजधानी वेलेशिया से बार्सोलोना स्थानांतरित की परंतु, फ्रांकों की सेनाओं ने 25 जनवरी, 1939 ई. को बोर्सोलोना पर अधिकार कर लिया। 28 मार्च, 1939 ई. को फ्रांकों ने मेड्रिड में प्रवेश किया। इस प्रकार स्पेन में गृहयद्ध समाप्त हुआ और जनरल फ्रांकों स्पेन का तानाशाह बन गया।


title: स्पेनी गृहयुद्ध

text: स्पेन के गृह युद्ध ने अंतर्राष्ट्रीय समीकरणों का निर्माण किया। स्पेन में गणतंत्र के विरोध ने इटली एवं जर्मनी की मित्रता को मजबूत किया। दूसरी ओर इंग्लैण्ड एवं फ्रांस से रूस नाराज हो गया। यह युद्ध गणतंत्र की पराजय एवं तानाशाही की जीत के रूप में देखा जा सकता है। वस्तुतः इंग्लैण्ड, फ्रांस एवं अमेरिका ने साम्यवाद को रोकने के लिए, तानाशाही के प्रति तुष्टिकरण की नीति अपनायी। इंग्लैण्ड एवं फ्रांस की तुष्टिकरण की नीति ने हिटलर एवं मुसोलिनी को अपना आत्मविश्वास बढ़ाने में मदद की और विश्व के राजनीतिक पटल पर इटली, जर्मनी, एवं जापान के साथ-साथ स्पेन के फ्रांको जैसे तानाशाह का भी उदय हुआ।


title: स्प्राइट

text: स्प्राइट कोका-कोला कंपनी द्वारा बनाया गया रंगहीन, नींबू के स्वाद वाला शीतल पेय का एक अमेरिकी स्वामित्व वाला ब्रांड है। स्प्राइट कई स्वादों में आता है, जिसमें क्रैनबेरी, चेरी, अंगूर, संतरा, ट्रॉपिकल, अदरक और वैनिला शामिल हैं। स्प्राइट को मुख्य रूप से सेवन अप से प्रतिस्पर्धा करने के लिए बनाया गया था।


title: थापा

text: थापा एक नेपाली पहाडी समुदायके पारिवारिक नाम है। ये लोग नेपाली क्षत्रिय जाति अर्थात् खस क्षेत्री और मंगोलियाइ समुदायके मगर जातिके होते हैं। भारतके ज्यादा हिस्सों में पाए जानेवाले थापा ज्यादातर मगर जातिके होते हैं। क्षत्रिय थापाको नेपालमे एक भारदारी जातिके रूपमे लिए जाते हैं। बस्नेत, पाण्डे, कुँवर और बिष्टके साथ थापा वंशाणुगत काजी उपाधि पानेवाले पाँच परिवारमे से एक है। थापा क्षेत्री परिवारके पाण्डे परिवारसे ऐतिहासिक दुस्मनी है। केवल क्षत्रिय थापा लोगोंको "थापा काजी"के उपनामसे बुलाया जाता है। नेपालमे सर्वत्र बसोबास करनेवाले थापा नेपालके बड़े जनसंख्यक है। फोरबियर्स वेभसाइटके अनुसार सन् २०१४ में थापा नेपालके दुस्रे बड़े पारिवारिक नाम था।


title: थापा

text: क्षेत्री थापा अन्तर्गत भी विभिन्न प्रकार है - जिसमे से "बगाले थापा", "गोदार थापा", "लामिछाने (मुगाली)", "सुयल", "गाम्ले", "घिमिरे थापा", "सोनाल", "कालिकोटे", आदि है। मगर जातिके थापा मंगोलियन व तिब्बत-बर्मेली परिवारके है। क्षेत्री थापा आर्य जाति व भारोपेली परिवारके है।


title: थापा

text: नेपालमे थापा वंश और अन्य क्षेत्री थापा समुह विशेष राजनितिक वृत्तमे है। आधुनिक नेपालको निर्माणके साथ प्रधानसेनापति, भारदार और मन्त्रीयों थापा क्षेत्री होते थे। नेपालके राजनीतिमे प्रमुख शक्ति केन्द्रोमें बस्नेत और पाण्डेके साथ प्रतिस्पर्धा करते हुए क्षेत्री थापा एक शक्तिशाली भारदारी परिवार बनगए। भीमसेन थापा नेपालके सबसे अधिक समय तक मुख्तियार (प्रधानमन्त्री) होनेवाले व्यक्ति एक क्षेत्री थापा थे। बडाकाजी अमर सिंह थापा नेपालके महानायकमे गिन्ती होते हैं। सरदार भक्ति थापा भी नेपालके राष्ट्रिय विभूतिमे से एक है।


title: थापा

text: सिर्फ हुकुमी शासनकालमे नहीं पंचायतकालमे भी सूर्यबहादुर थापा, विश्वबन्धु थापा, चिरण शम्शेर थापा, सुशिला, निराजन और कमल थापा लगायतके वर्चस्व रहा था। इस समयमे मुख्य व्यक्तित्व ५ बारके प्रधानमन्त्री सूर्यबहादुर थे। सन् २००३ में नेपाली सेनाके प्रधानसेनापति धर्मपालवरसिँह थापा, नेपाल प्रहरीके महानिरीक्षक श्यामभक्त थापा और सशस्त्र प्रहरी प्रमुख सहवीर थापा एवम् प्रधानमन्त्री सूर्यबहादुर थापा रहते समय एकसाथ ४ सर्वोच्च पदमे थापा फिरसे स्थापित हुए थे।


title: थापा

text: बगाले थापा क्षत्रिय थापा अर्थात् थापा काजीयोंके एक विभाजन है। ये इतिहाससे सशक्त पदोमे जैसेकी मुखिया, जिम्मल, पंचप्रधान, बडाहाकिम, काजी आदि से सुशोभित है। ये नेपाली राजनीतिके वृतमे अग्रज दिख्ते हैं। "ज्युँदो बाघ" बडाकाजी अमर सिंह थापा बगाले थापाके गुटसे है। मुख्तियार जर्नेल प्र.म.भीमसेन थापा गोरखाके बगाले थापा परिवारके है। उनके भतिजे माथवरसिंह थापा भी नेपालके प्रधानमन्त्री थे। पिछ्ले समयमे नेपाली सेनाके प्रधानसेनापति हुए धर्मपालवरसिँह थापा भी बगाले थापा ही है।


title: थापा

text: पुँवर थापा कपिल गोत्र के होते है। ये परिवार राजस्थान से पैदा होनेकी दाबी करते है। नेपाल-अंग्रेज युद्धनायक सरदार भक्ति थापा एक पुँवर थापा थे।


title: थापा

text: मगर थापा मंगोलियन समुहके थापा है। ये नेपालके आदिवासी मगर समुदायसे सम्बन्धित है। ये नेपाली सेना, भारतिय गोरखा और ब्रिटिस गोरखा सेनामे ज्यादातर पाएजाते हैं।


title: हमारी अधूरी कहानी

text: हमारी अधूरी कहानी एक भारतीय बॉलीवुड फ़िल्म है, जिसका निर्देशन मोहित सूरी ने किया है। इस फ़िल्म का निर्माण महेश भट्ट ने किया है। साथ ही यह इस फ़िल्म के लेखक और प्रस्तोता भी हैं। इस फ़िल्म में इमरान हाशमी, विद्या बालन और राजकुमार राव मुख्य भूमिका निभा रहे हैं। यह फ़िल्म 12 जून 2015 को सिनेमाघर में प्रदर्शित होगी।


title: हमारी अधूरी कहानी

text: यह कहानी वसुधा प्रसाद (विद्या बालन) बस्तर जिले से 15 किलो मीटर दूर बस से उतरती है। वह कुछ कदम चल कर गिर जाती है।


title: हमारी अधूरी कहानी

text: इसके बाद कहानी पीछे होती है। जब वसुधा एक जगह कार्य करती रहती है। उसका पति पाँच वर्षों से लौटा नहीं रहता है। वह उसकी प्रतीक्षा करती रहती है। एक दिन उसके कार्यस्थल पर आरव रूपरेल (इमरान हाशमी) आता है। वह उस होटल की अग्निशमन क्षमता देखने हेतु दिखावटी आग लगाता है। इसके बाद वसुधा उसे बचाने के लिए आती है। वह वसुधा को दुबई में नौकरी का एक विकल्प देता है। लेकिन वह आरव को मना कर देती है। उसके बाद उसे पता चलता है। हरी राजकुमार राव पाँच अमेरिकी पत्रकारों को मार चुका है। अपने बच्चे के भविष्य के लिए वसुधा आरव की बात मान जाती है और दुबई जाती है।


title: हमारी अधूरी कहानी

text: आरव वसुधा से प्यार करने लगता है। वह उसे अपनी माँ से मिलवाता है। उसके बाद उसकी माँ उन दोनों को एक होने को कहती है। इसके बाद दोनों कुछ प्रेम के क्षण आपस में व्यतीत करते हैं। इसके बाद आरव उसे तलाक के कागजात देता है और वसुधा हरी के पास तलाक लेने जाती है। वह इस बात को जानकार बहुत क्रोधित हो जाता है। इसके बाद उसे पुलिस पकड़ लेती है। उसके बाद वसुधा आरव को हरी को बचाने के लिए कहती है। आरव मुख्यमंत्री से मिल कर जानता है की उसने स्वयं ही गुनाह कबूला है। वसुधा आरव से विवाह के लिए मना कर देती है। उसे लगता है की हरी बेकसूर है। वह बस्तर में जाता है और हरी के बेगुनाह होने का सबूत खोजता है। वह दयाल से मिलता है। जो हरी को बेकसूर कहता है। उसके बाद वह मुंबई वापस लौट जाता है। आरव उसी समान फूल की गंध को सूँघता है जो वह वसुधा से पहले मिलने के दिन सूंघा था। वसुधा आरव के मौत की खबर सुनती है। वसुधा हरी को छोड़ देती है, जो उसे दो वर्षों तक ढूँढता रहा।


title: हमारी अधूरी कहानी

text: उसके बाद वर्तमान में यह पता चलता है की बस में जो थी वह वसुधा है और वह आरव के पास जाती है। जहाँ उसकी मौत हुई थी। आखिरी में हरी वसुधा के राख़ को बस्तर के जंगलों में फेक देता है। और कहानी समाप्त हो जाती है।


title: सत्यनारायण गोयनका

text: सत्यनारायण गोयनका (जनवरी 30, 1924 – सितम्बर 29, 2013) विपस्सना ध्यान के प्रसिद्ध बर्मी-भारतीय गुरु थे। उनका जन्म बर्मा में हुआ, उन्होंने सायागयी उ बा खिन का अनुसरण करते हुए १४ वर्षों तक प्रशिक्षण प्राप्त किया। १९६९ में वो भारत प्रतिस्थापित हो गये और ध्यान की शिक्षा देना आरम्भ कर दिया और इगतपुरी में, नासिक के पास १९७६ में एक ध्यान केन्द्र की स्थापना की।


title: सत्यनारायण गोयनका

text: उनका जन्म ३० जनवरी १९२४ को बर्मा (वर्तमान म्याम्यार) में हुआ। उनके माता-पिता मारवाड़ी जातीयता समूह के भारतीय लोग थे। गोयनका का पालन पोषण रूढ़िवादी हिन्दू सनातनी घर में हुआ। वो १९५५ तक एक सफल व्यवसायी थे, ३१ वर्ष की आयु में उन्हें आधासीसी नामक सरदर्द ने अपना शिकार बना लिया। उचित राहत पाने में असमर्थ होने के बाद वो एक मित्र के सहयोग से विपस्सना गुरु सायज्ञी यू बा खिन (1899 – 1971) से मिले। हालांकि बा खिन शुरू में अनिच्छुक थे लेकिन बाद में उन्होंने गोयनका को अपना शिष्य स्वीकार कर लिया।


title: सत्यनारायण गोयनका

text: विपश्यना एक प्रकार की साधना है जिसे भगवान बुद्ध ने ढाई हजार साल पहले खोजा था। यह मनुष्य के दुखों के निवारण करने की एक प्रक्रिया है। गोयनका-जी ने अपने प्रवचनों में स्पष्टतया ऐसा कहा है कि इस शिक्षा के द्वारा मनुष्य स्वयं के द्वारा अपने दुखों पर नियंत्रण कर सकता है। यह जानने योग्य बात है कि यह ज्ञान भारत से लगभग 2000 साल पहले राजनीतिक परिवर्तन के कारण विलुप्त हो गया था।


title: सत्यनारायण गोयनका

text: आज सम्पूर्ण विश्व में श्री सत्यनारायण गोयनका-जी के द्वारा (वीडियो के द्वारा) इस शिक्षा का अभ्यास कराया जाता है, और इसके बहुत ही लाभदायक परिणाम भी लोगों के द्वारा अनुभव किए गए हैं।


title: सत्यनारायण गोयनका

text: उन्हें २०१२ में ६३वें गणतन्त्र दिवस पर भारत के तृतीय सर्वोच्च्य नागरीक सम्मान पद्म भूषण से सम्मानित किया गया।


title: सत्यनारायण गोयनका

text: श्री सत्यनारायण गोयनका जी को विश्व के अनेक मंच जैसे वर्ल्ड इकोनॉमिक फोरम, संयुक्त राष्ट्र संघ पर आमंत्रित किया गया है ताकि वह इस विषय में लोगों को अधिक जानकारी दें।


title: सत्यनारायण गोयनका

text: 29 सितम्बर 2013 को उनके मुम्बई स्थित घर में उनका निधन हो गया। वो अपने घर में पत्नी इलायची देवी गोयनका और छः पुत्र छोड़ गये।


title: बेन स्टोक्स

text: बेन स्टोक्स () (जन्म ०४ जून १९९१) एक इंग्लैंड अंतरराष्ट्रीय क्रिकेट खिलाड़ी है जो घरेलू क्रिकेट के मैच डरहम टीम के लिए खेलते हैं। स्टोक्स बाएं हाथ के बल्लेबाज और दाईने हाथ के गेंदबाज भी है। इस कारण स्टोक्स इंग्लैंड क्रिकेट टीम के एक ऑलराउन्डर है।


title: बेन स्टोक्स

text: बेन स्टोक्स ने अपने अंतरराष्ट्रीय टेस्ट क्रिकेट कैरियर की शुरुआत ऑस्ट्रेलियाई टीम के खिलाफ ०५ दिसम्बर २०१३ को की थी जबकि वनडे कैरियर की शुरुआत २५ अगस्त २०११ को आयरलैंड के खिलाफ की थी।


title: सेकसरिया पारितोषिक

text: सेकसरिया पारितोषिक हिन्दी साहित्य सम्मेलन, प्रयाग द्वारा दिया जाने वाला एक साहित्यिक पुरस्कार है। इसे हिन्दी साहित्य में उत्कृष्ट योगदान के लिए महिला साहित्यकारों को प्रदान किया जाता है। इसका आरम्भ सन् १९३१ ई॰ में हुआ था।


title: सेकसरिया पारितोषिक

text: हिन्दी साहित्य सम्मेलन, प्रयाग द्वारा महिला साहित्यकारों को विशेष रूप से प्रोत्साहित करने के उद्देश्य से सन् १९३१ ई॰ में 'सेकसरिया पारितोषिक' प्रदान करने का कार्य आरम्भ किया गया। पाँच सौ रुपये का यह प्रथम पारितोषिक सुभद्राकुमारी चौहान को उनके कविता-संग्रह 'मुकुल' के लिए प्रदान किया गया।


title: नरेला

text: नरेला (Narela) दिल्ली के उत्तर पश्चिम दिल्ली जिला का एक उप मंडल है, और हरियाणा के साथ दिल्ली राज्य की सीमा बनाती है। ग्रैंड ट्रंक रोड से कुछ ही दूरी पर स्थित, यह 19वीं शताब्दी के दौरान, आसपास के क्षेत्रों के लिए एक महत्वपूर्ण बाजार शहर के रूप में बना था, जो स्थिति अभी भी बरकरार है। रोहिणी सब सिटी और द्वारका सब सिटी के बाद दिल्ली के शहरी विस्तार परियोजना में दिल्ली विकास प्राधिकरण (डीडीए) की तीसरी मेगा उप-शहर परियोजना के रूप में इसे विकसित किया गया था। और 9866 हेक्टेयर के क्षेत्र को कवर करता है। 'नरेला इंडस्ट्रियल एरिया', 1980 के दशक की शुरुआत में विकसित होना शुरू हुआ था और आज दिल्ली में इस तरह के महत्वपूर्ण परिसरों में से एक है।


title: नरेला

text: यह दिल्ली नगर निगम (MCD) के 12 ज़ोन में से एक है और सरस्वती विहार और मॉडल टाउन के साथ उत्तर पश्चिम दिल्ली जिले के तीन प्रशासनिक प्रभागों या उप-जिलों में से एक है।


title: नरेला

text: बख़्तावर पुर, अकबरपुर माजरा, अलीपुर, बखोली, बांकनेर, भोरगढ़, लामपुर, बूढ़ापुर बीजापुर, फतेहपुर जाट, गढ़ी खासरो, गोगा, हामिद पुर, हिरणी, होलाबी कलां, होलाबी खुर्द, इरादत नगर (नया बंस), सनोत, जोथ पुर, खामपुर, खत्री अंटी वाला।


title: खोखर

text: खोखर भारतीय उपमहाद्वीप के पंजाब क्षेत्र का एक जाट समुदाय है जो वर्तमान में भारत और पाकिस्तान के पंजाब और आसपास के क्षेत्रों में निवास करते हैं। भारत में खोखर आमतौर पर हिन्दू और सिख होते हैं जबकि पाकिस्तान में वे मुस्लिम होते हैं। खोखर राजस्थान, पंजाब, सिंध, हरियाणा और उत्तर प्रदेश में पायी जाने वाली एक मुख्य जाट गोत्र है। मुस्लिम खोखर लोगों को हिंदू जाट और राजपूत समुदायों से धर्मान्तरण किया हुआ माना जाता है। मध्यकाल के फ़ारसी इतिहासकार फ़िरिश्ता ने तत्कालीन खोखर लोगों को "धर्म और नैतिकता विहीन बर्बर" जनजाति कहा है।


title: खोखर

text: खोखर जाटों ने मुहम्मद ग़ोरी के ख़िलाफ़ विद्रोह किया था और 1206 में ग़ोरी ने इस विद्रोह का क्रूरतापूर्वक दमन किया हालाँकि, वापस लौटते समय नमक कोह क्षेत्र में धम्यक में एक धावे में खोखर लोगों ने मुहम्मद ग़ोरी की हत्या कर दी। जम्मू-काश्मीर के खोखर लोगों में दो समुदाय पाए जाते हैं, क़ुतुब शाही खोखर और राजपूत खोखर; क़ुतुब शाह ने एक हिंदू राजा की लड़की से विवाह किया था और उनकी वंश परंपरा के लोग कुतुबशाही खोखर के रूप में जाने जाते हैं। खोखर समुदाय का उल्लेखनीय राजा जसरथ (या दशरथ) था जिसके नेतृत्व में हुआ विद्रोह सैयद वंश के विनाश का कारण बना।


title: खोखर

text: मुस्तफा जसरत खोखर (कभी-कभी "जसरथ" या "दशरथ" ) शेख खोखर के पुत्र थे। वह तामेरलेन की मृत्यु के बाद और नेतृत्व लेने के इरादे से जेल से भागने के बाद खोखरों के नेता बन गए। जसरत ने जल्द ही तैमूर सेना में एक जनरल का पद प्राप्त कर लिया और यहां तक कि शाहरुख मिर्जा की बेटी से शादी कर ली। बाद में वह पंजाब लौट आए। उन्होंने सैय्यद वंश के अली शाह के खिलाफ कश्मीर के नियंत्रण के लिए युद्ध में शाही खान का समर्थन किया और बाद में उनकी जीत के लिए उन्हें पुरस्कृत किया गया। बाद में, उसने खिज्र खान की मृत्यु के बाद, दिल्ली को जीतने का प्रयास किया। वह केवल आंशिक रूप से सफल हुआ, तलवंडी और जालंधर में अभियान जीतने के दौरान, सरहिंद पर कब्जा करने के अपने प्रयास में मौसमी बारिश से उसे बाधा उत्पन्न हुई।


title: खोखर

text: पंजाब में ब्रिटिश राज की भर्ती नीतियों के संदर्भ में, ब्रिटिश भारतीय सेना की तुलना में, टैन ताई योंग टिप्पणी करते हैं:


title: दीव

text: दीव दीव जिले में स्थित एक क़स्बा है जो कि केन्द्रशासित प्रदेश दादरा और नगर हवेली और दमन और दीव में है। यह दीव द्वीप के पूर्वी किनारे पर है जो कि पुर्तगाली किले व कैथ्रेडल के लिए जाना जाता है।


title: दीव

text: दीव पुर्तगाली आगमन के समय एक बड़ा व्यापारिक केंद्र था। १५१३ और १५३१ में यहाँ पर पुर्तगालियों ने यहाँ चौकियां बनाने की कोशिश की, किन्तु वे असफल रहे। बाद में गुजरात के बादशाह बहादुर शाह ने मुगल सम्राट हुमायूँ अपने राज्य की रक्षा के लिए पुर्तगालियों के साथ समझौता किया, जिसके तहत दीव द्वीप १५३५ में पुर्तगालियों को दे दिया गया। पुर्तगालियों ने यहाँ पर दीव किला बनाया और चारों ओर एक चारदिवारी बनाई. परन्तु गुजरात के सुल्तान को अपनी उदारता पर जल्द ही पछतावा हुआ और उसने पुर्तगालियों से युद्ध किया। इस युद्ध में वह मारा गया। १५३७ और १५४६ के मध्य सुल्तान के द्वारा पुर्तगालियों को हटाने का प्रयास विफल हुआ। १५३८ में तुर्क साम्राज्य दीव की घेराबंदी, जो की पुर्तगालियों ने की थी, तोड़ने में असफल रहा।


title: दीव

text: कोजा सोफार ने दूसरी बार दीव की घेराबंदी की और इसे तुर्क तोड़ने में असफल रहे। इसके बाद दीव की किलेबंदी हो गयी और १७वीं शताब्दी के उत्तरार्ध में इसने अरब और डचों के आक्रमण सहे.


title: दीव

text: दीव १५३५ से १९६१ तक पुर्तगालियों के कब्जे में रहा। १९६१ में भारत सरकार द्वारा चलाये ऑपरेशन विजय के तहत गोवा और दमन के साथ यह द्वीप भी भारत में शामिल हो गया।


title: दीव

text: यह १५३५ से १५४१ के मध्य पुर्तगालियों के द्वारा बनाया गया। यह तीन ओर से समुद्र से घिरा है। किले में एक बड़ा लाइट हाउस भी बना है.


title: दीव

text: इसका निर्माण १६०१ में प्रारंभ हुआ और १६१० में यह बनकर तैयार हो गया। यह भारत के कुछ पुर्तगाली चर्चो में से एक है.


title: दीव

text: यह समुद्र तट दीव के बूचड़वाड़ा ग्राम में स्थित है। यह एक उत्तम समुद्र तट है। यहाँ पर समुद्र में वाटर स्पोर्ट की भी सुविधा उपलब्ध है.


title: दीव

text: यह शिव जी का अतिप्राचीन मंदिर है। यह फुदम से ३ कि॰मी॰ दूर है। यहाँ पर पाँच शिवलिंग है। यहाँ के लोगो का यह मानना है की पांडवो ने १३ वर्ष के वनवास के दौरान कुछ समय यहाँ बिताया था.


title: चोंच

text: चोंच (bill) पक्षियों के मुख का एक शारीरिक अंग होता है जिसे रक्षा व आक्रमण करने, वस्तुओं व ग्रास को पकड़ने, स्वयं को स्वच्छ रखने, शिशुओं को खाना देने, चीज़ें टटोलने और प्रणय-क्रियाओं के लिए प्रयोग किया जाता है। यह लगभग उसी स्थान पर होता है जहाँ कुछ अन्य प्राणियों का थूथन होता है। अलग-अलग जातियों की चोंचों में आकार, रंग व ढांचे का बहुत अंतर होता है लेकिन उनकी मूल संरचना एक समान होती है। एक हड्डीदार ऊपरी और एक निचला हिस्सा होता है जिसपर त्वचा की एक केराटिन-युक्त परत होती है - जीववैज्ञानिक इस परत को "राम्पोथेका" (Rhamphotheca) कहते हैं। अधिकतर जातियों में चोंच पर सांस लेने के लिए दो छिद्र भी होते हैं।


title: पिण्डिका

text: योनि या पिण्डिका, हिन्दू धर्म में शक्ति का प्रतिकात्मक चित्रण है। पिण्डिका को प्रायः लिङ्ग सहित दर्शाया जाता है।


भारत प्रतिभूति मुद्रण एवं निर्माण निगम लिमिटेड (एसपीएमसीआईएल) भारत सरकार की पूरी तरह से स्वामित्व वाली अनुसूची 'ए' मिनीरत्न श्रेणी -1 कंपनी है। इसका गठन वर्ष 2006 में किया गया था। इसके अन्तर्गत 9 उत्पादन इकाइयाँ हैं जिनमें 4 मिंट, 2 मुद्रा नोट प्रेस, 2 सुरक्षा प्रिंटिंग प्रेस और 1 सुरक्षा पेपर मिल हैं। कम्पनी ने सुरक्षा पत्रों, मुद्रण और सिक्कों की ढ़लाई के क्षेत्र में अनुसन्धान और विकास परियोजनाओं की शुरुआत की है।


title: भारत प्रतिभूति मुद्रण एवं निर्माण निगम लिमिटेड

text: महाराष्ट्र में नासिक रोड पर स्थित इंडियन सिक्योरिटी प्रेस है जहां पर डाक संबंधी सामग्री जैसे डाक टिकट बैंकों के चेक, राष्ट्रीय बचत पत्र, पासपोर्ट, इंदिरा विकास पत्र, पोस्टल आर्डर, किसान विकास पत्र आदि के अलावा अलावा यह प्रेस करेंसी नोट भी छापती है जिसमें 10, 50 , 100, 500 तथा 2000 के नोट होते हैं तभी उनकी पूर्ति भी करती है।


text: इसकी स्थापना दक्षिण राज्यों की लेखन सामग्री की मांगों को पूरा करने और देश की केंद्रीय उत्पाद शुल्क स्‍टाम्‍प की मांग को पूरा करने के लिए वर्ष 1982 में की गई थी इसकी स्‍थापना इंडियन सिक्योरिटी प्रेस नासिक रोड महाराष्ट्र के उत्‍पादन की अनुपूर्ति के लिये की गयी थी ।


text: मध्य प्रदेश के देवास में स्थित बैंक नोट प्रेस 10, 50, 100, 500 तथा 2000 के बैंक नोट छापती है तथा यहां पर एक स्‍याही कारखाना भी है जो कि प्रतिभूति पत्रों के लिए स्याही का निर्माण करता है।


text: भारतीय रिजर्व बैंक मुद्रण लिमिटेड के दो नए एवं अत्याधुनिक करेंसी नोट प्रेस शाहबनी पश्चिम बंगाल तथा मैसूर कर्नाटक में में स्थापित किए गए हैं। यहां आरबीआई के नियंत्रण में करेंसी नोट छापे जाते हैं इन छापखानों में वर्ष 1998 से 99 तक 10000 मिलियन करेंसी नोट का अतिरिक्त वार्षिक मुद्रण का अनुमान लगाया गया था। देवास तथा महाराष्ट्र में नासिक रोड पर स्थित बैंक करेंसी प्रेस में प्रतिवर्ष 6000 मिलियन करेंसी नोट का मुद्रण होता है।


text: मध्य प्रदेश के होशंगाबाद में स्थित इस सुरक्षा-पत्र मिल में बैंक और करेंसी नोट कागज तथा गैर-न्यायिक स्टाम्प पेपर की छपाई होती है। वर्ष 1968 में करेंसी नोट और स्टांप पेपर की छपाई करने के लिए सिक्योरिटी पेपर मिल होशंगाबाद में इसका उत्पादन चालू किया गया था।


text: भारत सरकार की चार टकसालें मुंबई, कोलकाता, हैदराबाद तथा नोएडा में स्थित हैं जहां पर सिक्कों का उत्पादन किया जाता है तथा सोने और चांदी की परख की जाती है एवं पदक/मेडल का भी उत्पादन भारत सरकार द्वारा यहां किया जाता है। मुंबई, हैदराबाद और कोलकाता की टकसालें काफी पुरानी हैं। मुंबई की टकसाल 1830 में स्‍थापित गई थी, जबकि हैदराबाद की 1930 में और कोलकाता की 1950 में स्थापित की गई थी। नोएडा की टकसाल नवीनतम है जिसे वर्ष 1989 में स्थापित किया गया है।


title: काला पहाड़

text: कालापहाड़ या काला पहाड़ बंगाल सल्तनत का एक मुस्लिम जनरल था, जो कर्रानी राजवंश के शासन में था, जिसका उल्लेख मुगल साम्राज्य के रिकॉर्ड में किया गया है, जिसने कोणार्क मंदिर को तोड़ने के लिए अपनी सेना के साथ पुरी जगन्नाथ मंदिर पर हमला किया था। उनका मूल नाम कालाचंद राय था, जो एक पवित्र वैष्णव ब्राह्मण थे। बाद में उन्हें सुल्तान की बेटी गुलनाज़ से प्यार हो गया और उन्होंने शादी के लिए इस्लाम धर्म अपना लिया। उन्हें मुस्लिम जनरल कहा जाता है जिनके आदेश के तहत गुवाहाटी, असम में कामाख्या मंदिर को तोड़ दिया गया और नष्ट कर दिया गया। लेकिन कुछ इतिहासकार इस बात पर बहस करते हैं कि यह कालापहाड़ और उनकी सेना नहीं थी बल्कि 1498-1506 ईस्वी के दौरान हुसैन शाह थे। वे सूर्य मंदिर कोणार्क के आंशिक विनाश से भी कुख्यात हैं। हालांकि, जनरल कालापहाड़ और उनकी सेना केवल पूरी तरह से जिम्मेदार नहीं हो सकते थे। अन्य ग्रंथों में कहा गया है कि 15 वीं और 17 वीं शताब्दी के बीच मुस्लिम सेनाओं द्वारा मंदिर को कई बार नष्ट किया गया था। कालापहाड़ के छापे का वर्णन करने वाले इस्लामी ग्रंथों में 1565 में मंदिर को नष्ट करने के लिए उनकी सेना के पहले प्रयास का उल्लेख है, लेकिन वे असफल रहे। उन्होंने केवल मामूली क्षति पहुंचाई और तांबे के कलश को ले गए।


title: काला पहाड़

text: जैसा कि सुजान भट्टाचार्य ने बताया, कलिंग (ओडिशा) के हिंदू राजा मुकुंद देव मुगल सम्राट अकबर के सहयोगी और बंगाल के सुल्तान के दुश्मन थे। गजपति और सुल्तान के बीच दो युद्ध हुए, पहला वह जीता, दूसरा वह हार गया। काला पहाड़ ने दोनों लड़ाइयों में हिस्सा लिया लेकिन दोनों तरफ से। पहले युद्ध में वे बंगाल के स्वतंत्र हिंदू साम्राज्य कलिंग और भूरिश्रेष्ठ की संयुक्त सेना के सर्वोच्च सेनापति थे। इसके बाद उन्होंने बंगाल की राजकुमारी, बंगाल के सुल्तान सुलेमान कर्रानी की बेटी गुलनाज़ से शादी के बाद अपना विश्वास बदल दिया, विश्वास में परिवर्तन सुल्तान द्वारा निर्धारित पूर्व विवाह शर्त था और काला पहाड़ नाम से विख्यात हुआ। बंगाल सल्तनत सेना का सेनापति कालापहाड़ था, जिसने दूसरे युद्ध के बाद 1568 में राज्य के प्रमुख शहरों और धार्मिक स्थानों को नष्ट कर दिया, जो कि ओडिशा के समकालीन भारतीय राज्य का निर्माण करते हैं। बांग्लादेश के राष्ट्रीय विश्वकोश में शम्सुद्दीन अहमद के अनुसार, सुल्तान सुलेमान ने अपने बेटे "बयाज़ीद और जनरल कालापहाड़ उर्फ राजू" की कमान के तहत अपनी सल्तनत का विस्तार करने के लिए ओडिशा में अपनी सेना भेजी। उन्होंने राजा मुकुंद-देव को हराया और मार डाला। सामान्य कालापहाड़ ने इसे अधीन करने के लिए एक दल को राज्य में गहराई तक ले गया।


title: काला पहाड़

text: कालापहाड़ को बार-बार होने वाले हमलों और कोणार्क सूर्य मंदिर के नुकसान से जोड़ा गया है। वह बंगाल के सुल्तान सुलेमान खान कर्रानी के सेनापति थे। शेख कबीर बातिनी के अफसाना-ए-शाहन के अनुसार, वह एक बातिनी अफगान था। ओडिशा के इतिहास के अनुसार, कालापहाड़ ने 1568 ई. में ओडिशा पर आक्रमण किया। उसने कोणार्क सूर्य मंदिर, साथ ही ओडिशा में कई हिंदू मंदिरों को क्षतिग्रस्त कर दिया। पुरी जगन्नाथ मंदिर की मदला पंजी बताती है कि कैसे कालापहाड़ ने 1568 ई. में ओडिशा पर हमला किया था।


title: काला पहाड़

text: कलापहाड़ ने अन्य युद्धों में सल्तनत सेना का नेतृत्व किया। शम्सुद्दीन अहमद के अनुसार, कोच राजा द्वारा सल्तनत पर हमला करने के बाद उसने कूचबिहार सेना से लड़ाई लड़ी थी। अहमद बताते हैं, उसने सुखलध्वज को अभिभूत कर दिया, उसे बंदी बना लिया और फिर कूचबिहार की राजधानी को घेर लिया। हालाँकि, मुगल सेनाओं के हमले के डर से, सुल्तान सुलेमान कर्रानी ने कालापहाड़ को कूचबिहार से वापस लेने का आदेश दिया और फिर कूचबिहार में सुखलध्वज को वापस सत्ता में बहाल कर दिया।


title: काला पहाड़

text: 1575 में, सुल्तान के बेटे बायज़ीद की विश्वासघाती रूप से हत्या कर दी गई थी। "जुनैद, कुतलू खान और कालापहाड़" जैसे अफगान नेताओं ने कहा, अहमद ने दाऊद कर्रानी के आसपास रैली की, जो बंगाल सल्तनत के सिंहासन पर चढ़ गए। दाऊद और उसके समर्थकों को जुलाई 1576 में राजमहल में पराजित किया गया था।


title: काला पहाड़

text: कालापहाड़ (या अंग्रेजी में ब्लैक माउंटेन) शब्द का अर्थ बंगाल, पूर्व और पूर्वोत्तर भारत में हिंदू आबादी के बीच आइकोनोक्लास्ट है। बंगाली मुसलमानों और उपमहाद्वीप के पूर्वी हिस्से के अन्य मुसलमानों के खिलाफ भी इसका अपमानजनक रूप से इस्तेमाल किया गया है। मार्च 2021 में, भारतीय गृह मंत्री अमित शाह ने एआईयूडीएफ नेता बदरुद्दीन अजमल को कालापहाड़ और घुसपैठिए के रूप में संदर्भित किया।


title: बॉडीगार्ड

text: बॉडीगार्ड () 2011 में बनी हिन्दी एक्शन फ़िल्म है जिसका निर्देशन सिद्दकी द्वारा किया गया है। यह निर्देशक द्वारा इसी नाम की फ़िल्म का तीसरा रीमेक है जिसका निर्माण अतुल अग्निहोत्री ने किया है और सलमान खान व करीना कपूर मुख्य भूमिका में है। फ़िल्म में राज बब्बर, महेश मांजरेकर और हजेल कीच अन्य भूमिकाओं में है। "बॉडीगार्ड" को ईद के दिन 31 अगस्त 2011 को 2,250 परदो पर 70 शहरों मे रिलिज किया गया था।


title: बॉडीगार्ड

text: फ़िल्म ने रिलीज होने पर कई रिकॉर्ड तोड़े. रिलीज़ के पहले दिन ही यह पहले दिन की उच्चतम कमाई वाली फ़िल्म बन गई। फ़िल्म ने पहले हफ्ते में INR100.10 करोड कमाकर एक नया रिकॉर्ड कायम किया।


title: बॉडीगार्ड

text: बलवंत सिंह सरताज राणा (राज बब्बर) का बॉडीगार्ड था। एक रात बलवंत और उसकी गर्भवती पत्नी एक हादसे का शिकार हो जाते है जिसमें बलवंत मारा जाता है परन्तु उसकी पत्नी को सरताज़ बचा लेता है। वह एक बेटे को जन्म देती है जिसका नाम वह लवली रखती है। लवली सिंह (सलमान खान) बड़ा होकर एक सुरक्षा एजंसी में काम करने लगता है। सरताज़ के हुक्म पर लवली गोरख धंधा करने वाली टोली को पकडवा देता है जिसका सिर्गानाह रंजन महात्रे (महेश मांजरेकर) अपने भाइयों के साथ काम करता था। अपने दुश्मनों के बदले के डर से सरताज़ लवली को अपनी बेटी दिव्या (करीना कपूर) का बॉडीगार्ड बना देता है।


title: बॉडीगार्ड

text: लवली सिंह अपने कार्य के प्रति समर्पित है परन्तु हर जगह दिव्या के पीछे पीछे जा कर वह उसे परेशान कर देता है। तंग आकार दिव्या और उसकी सहेली माया (हजेल कीच) लवली को एक गुप्त नम्बर से फोन करके छाया के नाम से झूठा प्यार का नाटक शुरू करती है, इस उम्मीद में की वह उनसे दूर रहेगा. धीरे धीरे लवली छाया से प्यार करने लगता है पर इस बात से अनजान होता है की छाया ही दिव्या है। दूसरी ओर लवली छाया को कई बार रंजन और उसके गुंडों से बचाता है। परिणामस्वरूप दिव्या लवली से प्यार करने लगती है पर उसे सच्चाई बताने से घबराती है क्योंकि लवली उसके पिता के प्रति निष्ठावान है। आगे खुछ घटनाओं के चलते सरताज़ को यह शक होने लगता है की लवली और दिव्या एक दूसरे से प्यार करते है और दोनों शायद भाग जाएँगे. वह अपने आदमियों को लवली के पीछे भेजता है ताकि अगर लवली की प्रियसी दिव्या निकली तो उसे मर दिया जाए. दिव्या अपने पिता को समझती है की वह लवली से प्यार नहीं करती. लवली किसी और से प्यार करता है और उसे रेलवे स्टेशन पर मिलने वाला है। यह सोच कर की अगर लवली को स्टेशन पर कोई नहीं मिला तो उसका दिल टूट जाएगा इसीलिए दिव्या अपनी सहेली माया को वहां भेज देती है ताकि वह उसे छाया की असलियत बता सके. लवली आख़िरकार स्टेशन पर माया को देख कर, इससे पहले कि वह उसे सच्चाई बता सके, उसे गले लगा लेता है। माया भी उसके गले लगकर मना लेती है कि वह ही छाया है। दिव्या बार बार माया को फोन करती है पर वह अपना फोन फेंक देती है और दिव्या को हमेशा के लिए उन दोनों की ज़िंदगी से मिटा देती है। लवली और माया दोनों शादी कर लेते हैं पर माया बच्चे को जन्म देते वक्त मर जाती है। वह अपने बेटे के लिए अपनी डायरी में अपने धोके को कबूल करती है और उसे लवली और दिव्या को वापस मिलाने के लिए कहती है।


title: बॉडीगार्ड

text: कई साल बात सरताज़ लवली और उसके बेटे को अपने घर बुलाता है और उससे अपने बर्ताव के लिए माफ़ी मांगता है। लवली को लगता है की दिव्या की शादी हो चुकी है और वह लन्दन में है पर उसे घर पर देख उसे धक्का लगता है और पता चलता है कि दिव्या ने कभी शादी नहीं की. उसका बेटा दिव्या के करीब आ जाता है और अपनी माँ की तरफ से माफ़ी मांगता है। वापस लौटने के आखरी दिन वह दिव्या से उसकी माँ बनके चलने को कहता है। लवली इस बात से गुस्सा होकर उसे माफ़ी मांगने को कहता है पर वह मना कर देता है। सरताज़ लवली को बताता है की उसकी भी यही इच्छा है और तब लवली मान जाता है। रेलवे स्टेशन पर उसका बेटा डायरी को फेंक देता है पर लवली वापस डायरी उठा कर उसे पढ़ लेता है। पढ़ने पर उसे पता चलता है कि दिव्या असल में उसकी छाया थी। वह दिव्या को फोन करके उसे छाया बुलाता है। वह दौड कर उसे गले लगा लेती है और दोनों को उसका बेटा खुशी से देखता रहता है।


title: लामी का प्रमेय

text: लामी का प्रमेय (Lami's theorem) गति विज्ञान में तीन एकतलीय एवं एकबिन्दुगामी बलों के अन्तर्गत किसी पिण्ड के संतुलन की दशा में प्रत्येक बल शेष दो बलों के बीच कोण की ज्या (sine) के समानुपाती होता है। लामी के प्रमेय के अनुसार -


title: लामी का प्रमेय

text: इस प्रमेय का नाम बर्नार्ड लामी (गणितज्ञ) के नाम पर पड़ा है। इसका उपयोग स्थैतिक विश्लेषण एवं यांत्रिक व संरचनात्मक तंत्रों के विश्लेषण में किया जाता है।


title: लामी का प्रमेय

text: संतुलन की स्थिति में तीनों बलों का सदिश योग शून्य होगा। अतः formula_2 इन सदिशों को इस प्रकार सजाया जाय कि एक सदिश के आरम्भिक बिन्दु दूसरे सदिश के अन्तिम बिन्दु पर हो तो एक त्रिभुज बन जायेगा जिसकी भुजाओं की लम्बाई A,B,C तथा कोणों की माप formula_3 होगी। इस त्रिभुज में साइन नियम (law of sines) का उपयोग करने पर,


title: १५ अगस्त

text: 15 अगस्त ग्रेगोरी कैलंडर के अनुसार वर्ष का 227वॉ (लीप वर्ष मे 228 वॉ) दिन है। साल मे अभी और 138 दिन बाकी है।


title: उत्तर प्रदेश राज्य ललित कला अकादमी

text: उत्तर प्रदेश राज्य ललित कला अकादमी की स्थापना 8 फरवरी 1962 को उत्तर प्रदेश सरकार के संस्कृति विभाग की पूर्णतः वित्त पोषित स्वायतशासी इकाई के रूप में हुई थी। अकादमी कला एवं कलाकारों की प्रोन्नति एवं प्रोत्साहन के ध्येय की ओर निरन्तर अग्रसर होती हुयी कला जगत में उल्लेखनीय कार्य कर रही है।


title: उत्तर प्रदेश राज्य ललित कला अकादमी

text: अकादमी लखनऊ में छतर मंजिल और इलाहाबाद उच्च न्यायालय के लखनऊ पीठ के मध्य ललित कला अकादमी मार्ग पर लाल बारादरी भवन में स्थित है। यह भवन एक पुरातात्विक इमारत है जिसका निर्माण 1778-1814 के मध्य हुआ है। यह नवाबी इमारतों के वास्तुशिल्प का महत्वपूर्ण नमूना है। लाल बारादरी के भवन में सआदत अली खान से लेकर वाजिद अली शाह तक का दरबार-ए-हाल सजता था और उनकी ताजपोशी भी यहीं हुयी थी।


title: उत्तर प्रदेश राज्य ललित कला अकादमी

text: इसी कारण इस भवन को कम्र-उल-सआदत अर्थात् सुल्तानो का महल कहा जाता था। इस्का निर्मान सआदत अली खान ने अट्ठारहवीं सदी के अंत में करवाया था। यह दरबार महल इतना महत्वमूर्ण और खुबसूरत था कि अंग्रेजों ने इसकी तुलना अपने दरबार-ऐ- हाल से की थी।


title: उत्तर प्रदेश राज्य ललित कला अकादमी

text: स्वतंत्रता के पश्चात सर्वप्रथम इस भवन में राजकीय संग्रहालय स्थापित हुआ। राजकीय संग्रहालय का अपने भवन में स्थानान्तरण होने के पश्चात इस भवन में राज्य ललित कला अकादमी की स्थापना वर्ष 1962 में हुई।


title: नौरादेही वन्य अभयारण्य

text: नौरादेही वन्य अभ्यारण्य (Nauradehi Wildlife Sanctuary) भारत के मध्य प्रदेश राज्य में स्थित एक वन्य अभ्यारण्य है। पर विस्तारित यह संरक्षित क्षेत्र राज्य के सागर, दमोह, नरसिंहपुर और रायसेन ज़िलों पर फैला हुआ है। यह जबलपुर से 90 किमी और सागर से 56 किमी दूर स्थित है। यहाँ पर चीता को पुनर्स्थापित करने के लिए विचार करा जा रहा है।


title: नौरादेही वन्य अभयारण्य

text: इस अभयारण्य में ट्रैकिंग, एडवेंचर और वाइल्ड सफारी का आनंद लिया जा सकता है। नौरादेही अभयारण्य की स्‍थापना सन् 1975 में की गई थी। यह करीब 1200 वर्ग किमी क्षेत्र में फैली है। इस सेंक्चुरी में वन्यजीवों की भरमार है, जिनमें तेंदुआ मुख्य है। एक समय यहां कई बाघ भी पाए जाते थे लेकिन संरक्षण नहीं मिलने के कारण वे लुप्त हो गये थे परंतु राज्य सरकार द्वारा बाघौं की संख्या बढ़ाने के प्रयास के अंतर्गत 2018 में फिर बाघ और बाघिन को यहा छोड़ा गया। अभी नौरादेही में बाघों की संख्या 5 है। बाघों की तरह तेंदुओं को भी संरक्षण की जरूरत है क्योंकि तेंदुऐ भी यहां लुप्त होने कि कगार पर है। चिंकारा, हिरण, नीलगाय, सियार, भेडि़या, लकड़बघ्घा ,जंगली कुत्ता, रीछ, मगर, सांभर,मोर, चीतल तथा कई अन्य वन्य जीव इस क्षेत्र में पाए जाते हैं। वनविभाग इसके संरक्षण का काम करता है।


title: नौरादेही वन्य अभयारण्य

text: यहाँ पर्यटन को बढ़ावा देने के लिए कुछ नई योजनाएं बनाई गई हैं। नौरादेही सेंक्‍चुरी में पहुंचने के लिए डीजल या पैट्रोल स चलने वाले ऐसे किसी भी वाहन के प्रयोग की छूट है जो पांच वर्ष से अधिक पुराना ना हो। यह MP राज्य का सबसे बडा अभ्यारण है। इसमे सागौन,साल,बांस और तेंदु के पेड बहुत मात्रा में पाये जाते है। यहाँ मृगन्नाथ की गुफाएँ बहुत ही रोमान्चक तथा धार्मिक है। नये जंगली पक्षी - डस्की ईगल ओउल ,पेंडेट सैडग्राउज ,जो पहली बार अभ्यारण में देखे गए गिद्धों की 3 प्रजातियां इंडडियन पिट्टा किंग वल्चर इंडियन वल्चर सामने आई है प्रमुख पक्षियों मैं सिने रस टीट,मोर ग्रीन सैड पाइपर क्रेस्टेड ट्रीरिवफ्ट क्रेस्टेड वॉर्डिंग सल्फर वैली बाँब्लर पैंटेड स्टार्क यूरिशियन डार्टर ब्राउन ओउल बोनिली ईगल ओरियंटल हनीबजार्ड भी देखे गये।


title: नौरादेही वन्य अभयारण्य

text: यह क्षेत्र का सबसे बड़ा वन ब्लॉक है। यहाँ भारत के दो प्रमुख नदी घाटियों को गंगा और नर्मदा से घेर लिया गया है। डब्ल्यूएलएस का तीन चौथाई यमुना [गंगा] में और एक चौथाई डब्ल्यूएलएस नरमाड़ा बेसिन में पड़ता है। इस प्रकार यह अद्वितीय पीए पर है जहां इस तरह के महान संक्रमणकालीन जैव विविधता मूल्य मौजूद हैं। (पीए के अंदर स्थित 70 गांवों के बावजूद)। NWLS न केवल इस क्षेत्र की जैव विविधता संरक्षण का ध्यान रखता है, बल्कि इस क्षेत्र की सांस्कृतिक विविधता को भी संरक्षित करता है, बल्कि इस क्षेत्र की सांस्कृतिक विविधता को भी संरक्षित करता है और इसके विशाल वनाच्छादित जलग्रहण के माध्यम से सभी उद्देश्यों के लिए पानी की आवश्यकता को पूरा करता है और इस तरह स्थानीय अर्थव्यवस्था में जोड़ता है एक शानदार तरीके से। यहाँ का वन पथ ठेठ विंध्यन प्रकार का है। यह शुष्क पर्णपाती प्रकार है, कई पैच में इसकी प्रमुख प्रजातियों के रूप में टीक के साथ। कोपरा बामनेर और बेर्मा नदी पीए और उसके आस-पास उत्पन्न होती हैं और अभयारण्य में और इसके आसपास मानव निवास और वन्य जीवन के लिए मुख्य जल पाठ्यक्रम हैं। मुख्य पुष्प तत्वों में सागौन, साजा, धौरा, भीरा, बेर और आंवला आदि शामिल हैं।


title: नौरादेही वन्य अभयारण्य

text: जड़ी-बूटियों की श्रेणी में प्रमुख पशु तत्व में नीलगाय, चिंकारा, चीतल, सांभर, काला बक, बार्किंग हिरण, कॉमन लंगूर और रीसस मैकाक शामिल हैं। सरीसृपों की विविधता में ताजे पानी के कछुए, स्थलीय कछुआ मोनिटर छिपकली और ताजे पानी के मगरमच्छ और सांप शामिल हैं। पक्षियों के एक छोटे से सर्वेक्षण में एवियन आबादी की समृद्धि का पता चला है जिसमें सबसे दुर्लभ पक्षी में से एक है स्पॉटेड ग्रे क्रीपर (सालपोनिस स्पिलोनोटोस)। अन्य महत्वपूर्ण निवासी और प्रवासी पक्षी समूहों में स्टॉर्क (चित्रित, एडजुटेंट, ओपनबिल्ड), क्रेन, एग्रेस, लापविंग्स, गिद्ध, पतंग, उल्लू, किंगफिशर, ईगल, पैट्रिज, बटेर, कबूतर आदि शामिल हैं। अभयारण्य के मांसाहारियों के स्पेक्ट्रम को देखा जाता है। इसमें टाइगर, पैंथर्स, इंडियन वुल्फ, वाइल्डडॉग, जैकल, ग्रे फॉक्स, कॉमन ओटर शामिल हैं। इस अभयारण्य में एक बाघ या पैंथर का दिखाई देना एक कठिन प्रस्ताव है। उच्च जैविक दबाव और मानव उपस्थिति के कारण वे बहुत अधिक मायावी हो गए हैं। लेकिन इन दो बड़ी बिल्लियों के सबूत हर जगह देखने के लिए हैं। हाइना और स्लॉथ बियर आम हैं।


title: नौरादेही वन्य अभयारण्य

text: नौरादेही प्रबंधन ने अपने प्रमुख शिकारी स्वभाव के कारण इंडियन वुल्फ (कैनिस ल्यूपस पल्लिप्स) को अपने प्रमुख पत्थर की प्रजातियों के रूप में चुना और NWLS के मोनो पर श्रेय दिया। अभयारण्य का एक और महत्व प्रजातियों की समृद्धता में है और जहां सूचीबद्ध कुत्ते के प्रतिनिधित्व की संख्या अधिक है।


title: अमृत राय

text: अमृतराय आधुनिक कहानीकार थे। इनका जन्म उत्तर प्रदेश के वाराणसी में हुआ था। अमृतराय प्रसिद्ध लेखक प्रेमचन्द के सुपुत्र हँ। ये प्रगतिशील साहित्यकारों में महत्त्वपूर्ण स्थान रखते हैं। कहानी तथा ललित निबन्ध के लेखन में भारत विख्यात इस लेखक को कलम का सिपाही नामक पुस्तक पर साहित्य अकादमी का पुरस्कार मिल चुका है। इनका उपन्यास बीज तथा कहानी-संग्रह तिरंगा कफन बहु-चर्चित है


title: कक्षीय संकरण

text: रसायन विज्ञान में, परमाणवीय कक्षकों द्वारा नया आकार एवं ऊर्जा वाला नये कक्षक निर्मित करना संकरण (hybridization) कहलाता है। किसी परमाणु पर उचित ऊर्जा के दो या दो से अधिक परमाणु कक्षक जब आपस में मिलकर समान ऊर्जा के दो या अधिक नए कक्षक बनाते हैं, तो इस प्रक्रम को परमाणु कक्षको का संकरण (hybridization of orbitals) कहते हैं।


title: कक्षीय संकरण

text: दो कक्षको के अतिव्यापन से बने नये कक्षको को संकरित कक्षक कहते हैं तथा बनने की प्रक्रिया को संकरण कहते हैं। यह छः प्रकार के होते हैं:


title: सुरैया

text: सुरैया (१५ जून १९२९ – ३१ जनवरी २००४) भारतीय सिनेमा की गायिका और अभिनेत्री थीं। उन्होंने ४० और ५० के दशक में हिन्दी सिनेमा में अपना योगदान दिया। उन्हें उनकी प्रतिभा के लिए उपमहाद्वीप की मलिका-ए-तरान्नुम से नवाज़ा गया। ३१ जनवरी २००४ को सुरैया का निधन हो गया।


title: जंगली बिल्ली

text: जंगली बिल्ली (jungle cat) या दलदल बिल्ली (swamp cat), जिसका वैज्ञानिक नाम फ़ीलिस चाउस (Felis chaus) है, एक मध्यमाकार का बिल्लीनुमा स्तनधारी है जो भारतीय उपमहाद्वीप, मध्यपूर्व, दक्षिणपूर्वी एशिया और दक्षिणी चीन का मूल निवासी है इसको गोंडी भाषा में कोंडाल या वरकाड़ बोला जाता है।


title: जंगली बिल्ली

text: यह घने वनस्पति वाले दलदलीय, नदीय और तटीय क्षेत्रों में बसते हैं। हालांकि इसका रूप पालतू बिल्ली जैसा होता है, लेकिन यह उस से भिन्न है और इसका स्वभाव भी उस से अधिका अक्रमक होता है।


title: बुर्किना फासो

text: बुर्किना फासो (पूर्व में अपर वोल्टा) पश्चिम अफ्रीका का एक स्थलरुद्ध देश है, जिसकी सीमाएं उत्तर में माली, पूर्व में नाइजर, उत्तर पूर्व में बेनिन, दक्षिण में टोगो और घाना और दक्षिण पश्चिम में कोट द' आईवोर से मिलती हैं। यह देश कई बार सैन्य तख्तापटल का शिकार हो चुका है।


title: राजसमन्द

text: राजसमन्द (Rajsamand) भारत के राजस्थान राज्य के राजसमन्द ज़िले में स्थित एक शहर है। यह ज़िले का मुख्यालय भी है। इसका नाम राजसमन्द झील पर पड़ा है, जो 17वीं शताब्दी में मेवाड़ के राणा राज सिंह प्रथम द्वारा बनाई गई एक कृत्रिम झील है। राजसमन्द संगमरमर की एक बड़ी और प्रसिद्ध मंडी है।


title: राजसमन्द

text: भारत की 2011 जनगणना के अनुसार राजसमन्द में 67,798 निवासी थे, जिनमें से 35,033 पुरुष और 32,765 स्त्रियाँ थीं। इनमें से 0-6 वर्षों की आयु के बच्चों की संख्या 8,121 थी। साक्षरता दर 84.22% था, जो 66.11% के राज्य औसत साक्षरता दर से अधिक था। पुरुषों का साक्षरता दर 92.52% और स्त्रियों का 75.42% था।


title: राजसमन्द

text: यद्यपि राजस्थान की अधिकांश अर्थव्यवस्था कृषि पर आधारित है, राज्य का यह हिस्सा खनिज संसाधनों से समृद्ध है। क्षेत्र संगमरमर, ग्रेनाइट और पत्थर की अन्य मूल्यवान किस्मों के प्रमुख भारतीय आपूर्तिकर्ताओं में से एक है। दरीबा और जावर की खदानें जस्ता, चांदी, मैंगनीज इत्यादि के लिए अयस्कों की प्रमुख भारतीय स्रोत हैं। अधिकांश आबादी संगठित और असंगठित खनन-संबंधित कार्यों में लगी हुई है। अन्य लोग टायर और तंबाकू कारखानों में कार्य करते हैं।


title: राजसमन्द

text: उदयपुर (झीलों का शहर) के शानदार शहर से लगभग 62 किमी दूर स्थित, राजसमंद अपने आप में बहुत ही प्राकृतिक रूप से सौंदर्य से भरपूर है। अरावली की विस्तृत श्रृंखला से घिरा, यह आश्चर्यजनक राजसमंद झील का घर है। जिले में स्थित कुम्भलगढ़ किला एक और लुभावनी वास्तुशिल्प चमत्कार है जो देखने लायक है। एक पहाड़ी की चोटी पर स्थित, यह अपनी विशाल सीमा की दीवार के लिए जाना जाता है जो आकार में चीन की महान दीवार के बाद दूसरे स्थान पर है। सांस्कृतिक दृष्टि से, राजसमंद का एक गाँव जिसने दुनिया में अपनी पहचान बनाई है, वह पिपलांत्री गाँव है। जब भी गाँव में लड़की पैदा होती है, तो गाँव के सदस्य द्वारा 111 पौधे लगाने की प्रथा है।


title: सुमेर

text: आजकल के ईराक क्षेत्र यानि प्राचीन मेसोपोटामिया की सबसे पहली मानव सभ्यता। इसका काल ईसा के पूर्व ४५०० से १९०० के साल तक माना जाता है। बीच में २३००-२१०० ईसापूर्व के दौरान अक्कद ने सुमेर पर प्रभुता हासिल की, लेकिन अक्कद के पतन के बाद सुमेर फिर से मजबूत हुआ। माना जाता है सुमेर के शासक सेमेटिक नहीं थे - यानि आज के यहूदियों या अरब मुसलमानों के पूर्वज नहीं थे। सुमेरी तथा अक्कदी (सेमेटिक) भाषाओं के बीच आदान प्रदान हुआ लगता है। हो सकता है सिंद्धु सभ्यता केे लोग और सुमेर सभ्यता लोग एक हि


title: द बिग बुल

text: द बिग बुल एक 2020 केि भारतीय हिंदी -भाषी जीवनी संबंधी वित्तीय अपराध एवं "प्रिंस" की कोकी गुलाटी द्वारा निर्देशित और अभिषेक बच्चन, इलियाना डिक्रूज और लीला प्रजापति द्वारा अभिनीत ड्रामा फिल्म हैं। यह अजय देवगन, आनंद पंडित द्वारा निर्मित और कुमार मंगत पाठक और विक्रांत शर्मा द्वारा सह-निर्मित है। फिल्म की कहानी वित्तीय बाजार की वास्तविक घटनाओं पर आधारित है जो 1990 और 2000 के बीच हर्षद मेहता और उनके वित्तीय अपराधों में शामिल थी। प्रधान फोटोग्राफी 16 सितंबर 2019 को शुरू हुई। फिल्म के लेखक अर्जुन धवन हैं। यह फिल्म 23 अक्टूबर 2020 को रिलीज़ होने वाली है।


title: द बिग बुल

text: 2018 में, यह बताया गया कि अजय देवगन और इंद्र कुमार "द बिग बुल" नामक फिल्म का सह-निर्माण करेंगे। फिल्म की कहानी हर्षद मेहता के जीवन और उनके वित्तीय अपराधों पर आधारित थी। बाद के घटनाक्रमों में फिल्म को देवगन ने अपने प्रोडक्शन हाउस अजय देवगन एफफिल्म्स के तहत लिया, जिसे कूका गुलाटी ने निर्देशित किया था। अभिषेक बच्चन को मुख्य भूमिका निभाने के लिए चुना गया था और इलियाना डीक्रूज़, एक महत्वपूर्ण भूमिका। प्रमुख फोटोग्राफी 17 सितंबर 2019 को शुरू हुई।


title: द बिग बुल

text: अभिषेक बच्चन ने 02 जनवरी 2020 को द बिग बुल के पहले पोस्टर साझा किए। पोस्टर में अभिषेक बच्चन का एक सिल्हूट था जिसे दर्शकों को अपने होंठों पर उंगली से चुप रहने के लिए संकेत देते देखा जा सकता है।


title: जीवित जीवाश्म

text: वे जीव जो आज से लाखों वर्ष पहले इस पृथ्वी पर उत्पन्न होकर किसी प्रकार प्राकृतिक परिवर्तनों से अप्रभावित रहकर आज भी पृथ्वी पर पाये जाते हैं, जीवित जीवाश्म कहलाते हैं। जीवित जीवाश्म का पाया जाना यह प्रमाणित करता है कि जैव-विकास हुआ है। जीवित जीवाश्म के उदाहरण के अंतर्गत साइकस तथा मेट्रो सिकोया आते हैं


title: जलविज्ञान

text: जलविज्ञान (Hydrology) विज्ञान की वह शाखा है जो जल के रूप-परिवर्त, आदान-प्रदान, स्रोत, सरिता, विलीनता, वाष्पता, हिमपात, उतार-चढ़ाव, प्रपात, बाँध, संभरण तथा मापन आदि से सम्बन्धित है। वृष्टि द्वारा जो जल पृथ्वी पर गिरता है, वह प्रथम तो भूमि के प्राकृतिक गुरुत्व के कारण या तो भूमि के अन्तस्तल में प्रविष्ट हो जाता है, या नाली और नालिकाओं द्वारा नदियों में जा गिरता है और वहाँ से पुनः सागरों में प्रवेश करता है। कुछ जल वाष्प रूप में वायुमंडल में मिश्रित हो जाता है, कुछ वनस्पतियों द्वारा भूगर्भ से खिंचकर वायु के संपर्क से वाष्प रूप में परिवर्तित हो जाता है। पृथ्वी के अंतस्तल में प्रविष्ट जल का कुछ अंश स्रोतों द्वारा प्रकट होकर नदी, नालों या अन्य नीचे स्थलों पर प्रवाहित या संकलित होने लगता है।


title: जलविज्ञान

text: जब जल की मात्रा किसी कारण बहुत बढ़ जाती है, तो नदी, नाले बाढ़ अथवा बढ़ोत्तरी के रूप में बह निकलते हैं और यदाकदा बड़ी क्षति पहुँचाते हैं। वैसे तो पानी का बहाव प्रकृति के अकाट्य नियमों के अंतर्गत होता है, किन्तु प्रत्येक स्थल की भूमि की रूपरेखा, वनस्पति, जलवायु और मनुष्य द्वारा बनाए हुए साधनों के कारण, पानी के बहाव में बहुत परिवर्तन हो जाता है। यदि किसी जगह कोई रोक हो तो उस रोक के कारण, पानी के बहाव का वेग बढ़ना आवश्यक है। इसीलिये पानी की वेगवती धारा के संपर्क में बड़ी बड़ी चट्टानें भी धीरे धीरे घुल जाती हैं। इसी कारण नदियों के मुहानों पर नदियों द्वारा लाई हुई रेत से नई भूमि बनती जाती है, जिसको डेल्टा (delta) कहते हैं। वास्तव में पृथ्वी पर बड़े बड़े मैदान, जैसे उत्तरी भारत में गंगा और सिंधु के विशाल मैदान, हिमालय से लाई हुई रेत के बने हुए हैं। इस बनावट में सहस्त्रों क्या करोड़ों वर्ष लगे होंगे। अब भी गंगा के मुहाने पर सुंदरवन आदि के क्षेत्र प्राकृतिक जलागमन द्वारा ही बढ़ते चले जा रहे हैं।


title: जलविज्ञान

text: पृथ्वी के अंतस्तल में भी जल की अनेक परतें स्थित हैं। कहीं कहीं जल पृथ्वी तल के समीप मिलता है और कहीं पर अधिक गहराई में। इस क्षेत्र में जलविज्ञान का संबंध भूगर्भ विद्या से हो जाता है। जलोत्पादन के निमित्त जहाँ बड़े बड़े कूप खोदे जाते हैं या कृत्रिम नलकूप बनाए जाते हैं, वहाँ यह प्रकट हाता है कि रेत की परतों में जो जल विद्यमान है, वह अवसर मिलने पर साधारण जलस्त्रोत के तल तक आ जाता है। कभी कभी जल पृथ्वी के गर्भ में प्रविष्ट होकर वहाँ उसी दशा में सहस्त्रों वर्ष पड़ा रहता है। कुछ जलराशि धीरे धीरे समुद्र की ओर भूगर्भ में प्रवाहित होती रहती है। इस दिशा में जलविज्ञान की प्रगति अभी बहुत सीमित है।


title: जलविज्ञान

text: प्रवाहित जल का मापन भी जलविज्ञान का एक विशेष अंग है। इसका प्रयोग विशेषत: भूमिसिंचन के साधनों में जलविद्युत्, पवनचक्की आदि में होता है। आजकल के युग में तो बहुत से कारखानों में भी जल का प्रयोग ठंडक पहुँचाने अथवा जल द्वारा चालित मशीनों को चलाने के लिये होता है। अत: भिन्न भिन्न प्रकार की जलमापन की विधियों का होना अनिवार्य है। बड़ी नदियों में जब बाढ़ आती है, उस समय जलमापन एक समस्या बन जाता है, क्योंकि नदियों के तल में रेत और मिट्टी भी जल के साथ बहती चलती है। वैसे जलमापन के निमित्त बहुत से यंत्र बन चुके हैं, जैसे धारावेगमापी (Current meter) आदि वर्षा द्वारा प्राप्त जल के मापन के लिये जगह जगह यंत्र लगाए जाते हैं, जिससे इस बात का अनुमान हो सके कि कितना जल वर्षा द्वारा प्राप्त होता है, कितना नदियों द्वारा समुद्र में चला जाता हे, कितना भूगर्भ में प्रविष्ट हो जाता हे और कित वाष्प में परिवर्तित होता है। जल के आवागमन का यही ज्ञान साधारणतया जलविज्ञान कहलाता है।


title: झाझा

text: झाझा के दोनों ओर साखू के जंगल दिखाई पड़ते हैं। पहाड़ियों से घिरे होने के कारण यहाँ की जलवायु विषम है और ग्रीष्म ऋतु में भयंकर गर्मी पड़ती है।


title: झाझा

text: झाझा में यातायात का मुख्य साधन रेलवे स्टेशन है। झाझा रेलवे स्टेशन काफी मशहूर रेलवे स्टेशन है यहां से ईएमयू डीएमयू एक्सप्रेस आदि गाड़ियां चलती है।


title: राजनयिक इतिहास

text: राजनयिक इतिहास (Diplomatic history) से आशय राज्यों के बीच अन्तरराष्ट्रीय सम्बन्धों के इतिहास से है। किन्तु राजनयिक इतिहास अन्तराष्ट्रीय सम्बन्ध से इस अर्थ में भिन्न है कि अन्तरराष्ट्रीय सम्बन्ध के अन्तर्गत दो या दो से अधिक राज्यों के परस्पर सम्बन्धों का अध्ययन होता है जबकि राजनयिक इतिहास किसी एक राज्य की विदेश नीति से सम्बन्धित हो सकता है। राजनयिक इतिहास का झुकाव अधिकांशतः राजनय के इतिहास (history of diplomacy) की ओर होता है जबकि अन्तरराष्ट्रीय सम्बन्ध समसामयिक घटनाओं पर अधिक ध्यान देता है।


title: राजनयिक इतिहास

text: राजनय एक कला है जिसे अपना कर दुनिया के राज्य अपने पारस्परिक सम्बन्धों को बढ़ाते हुए अपनी हित साधना करते हैं। राजनय के सुपरिभाषित लक्ष्य तथा उनकी सिद्धि के लिए स्थापित कुशल यंत्र के बाद इसके वांछनीय परिणामों की उपलब्धि उन साधनों एवं तरीकों पर निर्भर करती है जिन्हें एक राज्य द्वारा अपनाने का निर्णय लिया जाता ह। दूसरे राज्य इन साधनों के आधार पर ही राजनय के वास्तविक लक्ष्यों का अनुमान लगाते हैं। यदि राजनय के साधन तथा लक्ष्यों के बीच असंगति रहती है तो इससे देश कमजोर होता है, बदनाम होता है तथा उसकी अन्तर्राष्ट्रीय प्रतिष्ठा गिर जाती है। इस दृष्टि्र से प्रत्येक राज्य को ऐसे साधन अपनाने चाहिये जो दूसरे राज्यों में उसके प्रति सद्भावना और विश्वास पैदा कर सकें। इसके लिए यह आवश्यक है कि राज्य अपनी नीतियों को स्पष्ट रूप से समझाये, दूसरे राज्यों के न्यायोचित दावों को मान्यता दे तथा ईमानदारीपूर्ण व्यवहार करे। बेईमानी तथा चालबाजी से काम करने वाले राजनयज्ञ अल्पकालीन लक्ष्यों में सफलता पा लेते हैं किन्तु कुल मिलाकर वे नुकसान में ही रहते हैं। दूसरे राज्यों में उनके प्रति अविश्वास पैदा होता है तथा वे सजग हो जाते हैं। अतः राजनय के तरीकों का महत्व है।


title: राजनयिक इतिहास

text: राजनय के साधनों का निर्णय लेते समय यह ध्यान रखना चाहिये कि इसका मुख्य उद्देश्य राज्य के प्रमुख हितों की रक्षा करना है। ठीक यही उद्देश्य अन्य राज्यों के राजनय का भी है। अतः प्रत्येक राजनय को पारस्परिक आदान-प्रदान की नीति अपनानी चाहिये। प्रत्येक राज्य के राजनयज्ञों की कम से कम त्याग द्वारा अधिक से अधिक प्राप्त करने का प्रशिक्षण दिया जाता है। इसके लिये विरोधी हितों के बीच समझौता करना जरूरी है। समझौते तथा सौदेबाजी का यह नियम है कि कुछ भी प्राप्त करने के लिए कुछ न कुछ देना पड़ता है। यह आदान-प्रदान राजनय का एक व्यावहारिक सत्य है। इतिहास में ऐसे भी उदाहरण मिलते हैं जबकि एक शक्तिशाली बड़े राज्य ने दूसरे कमजोर राज्य को अपनी मनमानी शर्तें मानने के लिए बाध्य किया तथा समझौतापूर्ण आदान-प्रदान की प्रक्रिया न अपना कर एक पक्षीय बाध्यता का मार्ग अपनाया। इस प्रकार लादी गई शर्तों का पालन सम्बन्धित राज्य केवल तभी तक करता है जब तक कि वह ऐसा करने के लिए मजबूर हो और अवसर पाते ही वह उनके भार से मुक्त हो जाता है। प्रथम विश्वयुद्ध के बाद मित्र राष्ट्रोंं ने जर्मनी को सैनिक, आर्थिक, व्यापारिक एवं प्रादेशिक दृष्टि्र से बुरी तरह दबाया। क्षतिपूर्ति की राशि अदा करने के लिए उनसे खाली चैक पर हस्ताक्षर करा लिये गये तब जर्मनी एक पराजित और दबा हुआ राज्य था। अतः उसने यह शोषण मजबूरी में स्वीकार कर लिया किन्तु कुछ समय बाद हिटलर के नेतृत्व में जब वह समर्थ बना तो उसने इन सभी शर्तों को अमान्य घोषित कर दिया। स्पष्ट है कि पारस्परिक आदान-प्रदान ही स्थायी राजनय का आधार बन सकता है। बाध्यता, बेईमानी, धूर्तता, छल-कपट एवं केवल ताकत पर आधारित सम्बन्ध अल्पकालीन होते हैं तथा दूसरे पक्ष पर विरोधी प्रभाव डालते हैं।फलतः उनके भावी सम्बन्धों में कटुता आ जाती है।


title: राजनयिक इतिहास

text: राजनय के साधन और तरीकों का विकास राज्यों के आपसी सम्बन्धों के लम्बे इतिहास से जुड़ा हुआ है। इन पर देश-काल की परिस्थितियों ने भी प्रभाव डाला है। तदनुसार राजनीतिक व्यवहार भी बदलता रहा है। विश्व के विभिन्न देशों के इतिहास का अवलोकन करने पर यह स्पष्ट हो जाता है कि राजनयिक आचार का तरीका प्रत्येक देश का अपना विशिष्ट रहा है। यहाँ हम यूनान, रोम, इटली, फ्रांस तथा भारत में अपनाए राजनयिक आचार के तरीकों का अध्ययन करेंगे।


title: राजनयिक इतिहास

text: राजनय का इतिहास यूनानी नगर राज्यों से प्रारम्भ होता है। प्लेटो तथा अरस्तु जैसे राजनीतिक दार्शनिकों ने नगर राज्यों की राजनीतिक स्थिति एवं अन्य राज्यों से उनके सम्बन्धों के बारे में पर्याप्त लिखा है। यूनानी सभ्यता के प्रारम्भिक चरण में नगर राज्यों के राजदूतों को अग्रदूत (Heralds) कहा जाता था। इनका कार्य केवल सन्धि वार्ता करने तक ही सीमित नहीं था वरन् ये राजकीय गृहस्थी के संचालन, सभाओं एवं परिषदों में व्यवस्था की स्थापना तथा धार्मिक अनुष्ठानों के सम्पादन आदि का कार्य भी करते थे। यूनानी सभ्यता के विकास के साथ-साथ नगर राज्यों के सम्बन्ध जटिल एवं स्पर्द्धापूर्ण बन गये। अब सन्धि वार्ता के लिये ऐसे लोगों की आवश्यकता पड़ी जो ओजस्वी तथा प्रभावशाली वक्ता हों, जिनकी तीव्र स्मरण शक्ति एवं बुलन्द आवाज हो ताकि वे दूसरे नगर राज्यों की लोक सभाओं के सम्मुख अपने नगर का दृष्टि्रकोण प्रस्तुत कर सके और उसके पक्ष में जोरदार पुष्टि्र कर सके। राजनयिक पदों पर ऐसे व्यक्ति को नियुक्त किया जाने लगा जो पुरात्ववेत्ता एक कुशल वक्ता, राजनीतिक सम्बन्धों का विद्यार्थी तथा मनोवैज्ञानिक हो। प्रसिद्ध इतिहासकार थ्यूसीडाइड्स (Thucidides) के विवरणों को पढ़ने से ज्ञात होता है कि उस समय के राजनयज्ञों की वक्तृतायें पर्याप्त ओजस्वी तथा सुदीर्घ हुआ करती थी। इसने स्पार्टा निवासियों की एक लोक सभा का विवरण दिया है जिसमें सहयोगियों एवं मित्रों को यह तय करने के लिए आमंत्रित किया गया था कि क्या एथेन्स राज्य ने अपनी सन्धियों का उल्लंघन किया है और यदि किया है तो क्या इसके दण्ड स्वरूप उसके विरुद्ध युद्ध की घोषणा कर दी जाये ? इस सभा में वक्तृताओं की समाप्ति के बाद युद्ध का प्रस्ताव पहले कण्ठ स्वर से और फिर मतगणना के आधार पर पारित हो गया। उल्लेखनीय बात यह थी कि इसी समय स्पार्टा में एथेन्सवासी प्रतिनिधि-मण्डल किसी व्यापारिक सन्धि के सन्दर्भ में आया हुआ था और उक्त सभा में निमंत्रित न होते हुए भी उपस्थित था। इसे बीच-बीच में अपना मत व्यक्त करने दिया जाता था। जब युद्ध विषयक प्रस्ताव पारित हो गया तो इस प्रतिनिधि मण्डल के सदस्य शत्रु राज्य के नागरिक बन गये, फिर भी इनको उस समय तक स्पार्टा में रहने दिया गया जब तक कि उन्होंने अपना सन्धि-विषयक कार्य पूरा नहीं कर लिया।


title: राजनयिक इतिहास

text: यूनानी राजनयज्ञ ये कार्य सम्पन्न करते थे - स्वागतकर्त्ता राज्य में सम्बन्धित सूचना एकत्रित करना, लोकप्रिय नगर सभाओं के सम्मुख अपने राज्य के हितों के समर्थन में सभी तरीके अपनाना, विदेशी राज्य के सम्बन्ध में सामयिक प्रतिवेदन तैयार करना, विदेशी राज्य में अपने राज्य के नागरिकों के हितों की रक्षा करना आदि। उस समय थ्यूसीडाइड्स द्वारा राजनयज्ञ के रूप में सम्पन्न किये गये कार्य हमारे अध्ययन के लिये पर्याप्त उपयोगी हैं। उसने विवादों को शान्तिपूर्वक हल करने के लिए सन्धिवार्ता और सम्मेलनात्मक राजनय के तरीके अपनाये। नगर राज्यों में स्पार्टा तथा एथेन्स प्राचीनतम थे। यहाँ अन्य राज्यों के साथ सम्बन्धों की अच्छी परम्पराएं विकसित हुईं। एथेन्स संगठन और भावना की दृष्टि्र से प्रजातंत्रात्मक था। यहाँ व्यापारिक एवं समुद्रमार्गीय सम्पर्क की दृष्टि्र से निवासियों को तीन भागों में वर्गीकृत किया गया-दास, विदेशी निवासकर्त्ता और एथेन्स के नागरिक। अन्य राज्यों के साथ उसके सम्पर्क का रूप प्रजातंत्रात्मक था। यहां का राजनय व्यापार, वाणिज्य और सुरक्षा सम्बन्धी आवश्यकताओं से प्रभावित था। यूनान के इन नगर राज्यों द्वारा राजनयज्ञों को अनेक उन्मुक्तियां एवं विशेषाधिकार सौंपे जाते थे। प्रारम्भ से ही विदेश सम्बन्धों की रचना में इन राजनयिकों का योगदान न केवल महत्वपूर्ण वरन् व्यापक भी था।


title: राजनयिक इतिहास

text: यूनानी नगर राज्यों के आपसी सम्बन्धों ने अनेक रीति रिवाजों एवं सिद्धान्तों को जन्म दिया। उस समय अन्तर्राष्ट्रीय कानून अपनी शिशु अवस्था में था। एथेन्स स्पार्टा एवं थेब्स आदि नगार राज्यों ने आपसी सम्बन्धों का विकास अपनी आन्तरिक नीति, सुविधा और सुरक्षा सम्बन्धी रणनीति को ध्यान में रखकर किया। आधुनिक अन्तर्राष्ट्रीय सन्धियों के बीच तत्कालीन धार्मिक और राजनीतिक संघों में देखे जा सकते है। ं उस काल में राजनयज्ञों की अनतिक्रम्यता, शरणदान का अधिकार, मृतकोें के दाह-संस्कार के लिए युद्ध विराम तथा धार्मिक मेलोें और खेलोें के समय तनाव को रोक देना आदि परम्परायें अपनाई जाती थी। नगर राज्यों की जनप्रिय सभाओं में विदेशों से स्वदंश के राजदूतों द्वारा भेजे गये प्रतिवेदनों पर आलोचनात्मक विचार किया जाता था। उनके सुझावोें द्वारा प्रस्तुत समस्याओं पर विचार करके आवश्यक निर्देश् दिये जाते थे। राज्योें के बीच विवाद उत्पन्न होने पर पंच फैसले द्वारा उसके समाधान की परम्पराएं पड़ चुकी थीं। अन्तर्राष्ट्रीय जीवन को नियमित करने की दृष्टि्र से यूनानियों द्वारा विकसित दो प्रक्रियायें उल्लेखनीय हैं -


title: राजनयिक इतिहास

text: यूनानी काल के राजनय की आलोचना करते हुए कभी-कभी यह कहा जाता है कि यूनानी लोग अन्तर्राष्ट्रीय नैतिकता की धारणा से अपरिचित थे जिसके बिना श्रेष्ठ राजनयिक यंत्र भी निष्कि्रय सिद्ध होता है, औसतन यूनानी की नगर राज्य के प्रति स्वामीभक्ति इतनी गहरी होती थी कि वह अन्य नगर राज्य वासियों को अपना सम्भावित शत्रु और शेष असभ्यों को स्वाभाविक दास मानता था। राजनयिक सम्बन्धों की विभिन्न उल्लेखनीय धारणाओं के होते हुए भी यूनानियों का राजनयिक आचार कई दृष्टि्रयों से दोषपूर्ण था-


title: राजनयिक इतिहास

text: रोमन लोग यूनानियों की तुलना में अधिक बर्बर थे। अतः वे अन्तराष्ट्रीय सम्बन्धों का विकास नहीं कर सके। यूनानियों ने सन्धि वार्ता पद्धति को विकसित किया था और राजनयिक प्रक्रिया के माध्यम से विरोधियों से सम्पर्क स्थापित करने में विश्वास व्यक्त किया था, किन्तु रोमन लोगों ने सैनिक शक्ति पर अधिक विश्वास किया। वे राजनयज्ञ की बजाय विजेता अधिक थे। रोमन लोगों ने राजनयिक तौर-तरीकों के स्थान पर सीधी कार्यवाही (Direct Action) पर अधिक विश्वास किया। उन्होंने अपनी सर्वोच्चता बनाये रखने के लिए यह तरीका अपनाया कि दो या अधिक राष्ट्रोंं के बीच संघर्ष के समय वे कमजोर का पक्ष लेते, क्येंकि उनका विश्वास था कि इस नीति से दोनों ही पक्ष रोम के राजनीतिक अनुग्रह के आँकाक्षी बने रहेंगे। कमजोर का पक्ष लेने से वह तो रोम के प्रभाव को मानेगा ही, किन्तु कमजोर का पक्ष लेकर जब शक्तिशाली को उखाड़ फैंका जायेगा तो वह शक्तिशाली पक्ष भी रोम का प्रभाव मानने के लिए मजबूर हो जायेगा। रोमन लोगों ने राजनय के क्षेत्र में युद्ध की वैधानिकता के सिद्धान्त का प्रतिपादन किया जिसके अनुसार उनकी दृष्टि्र में वही युद्ध वैधानिक होता था जिसकी औपचारिक घोषणा की गई हो और जिसके लिए एक विशेष धर्म-गुरु द्वारा धार्मिक समारोह का आयोजन करा लिया गया हो।


title: राजनयिक इतिहास

text: रोमन लोग युद्ध और शांति दोनों ही कार्यों में विदेशी राजनीतिज्ञों का स्वागत करते रहे। वे राजदूत को सामान्यतया लैगेटस (Legates) कहते थे और कभी-कभी फेटिअल (Fetial) भी कह देते थे। यह शब्द अधिकांशः युद्ध अथवा शान्ति के लिए वार्ताकार के साथ लगाया जाता था। रोमन सीनेट नियमित रूप से विदेशों में अपने देश के राजदूत भेजती थी। रोमन कानून राजदूतों को अनतिक्रम्यता (Inviolabiality) को मान्यता देता था। विख्यात राजनीतिक विचारक सिसरो ने, जो रोम में दूत बन कर आया था, इस सम्बन्ध में लिखा है, “राजदूतों की अनतिक्रम्यता दैवीय तथा मानवीय दोनों ही कानूनों से है। वे पवित्र और आरदयीय हैं ताकि वे अनतिक्रम्य बने रहें। ये केवल मित्र राष्ट्रं में ही नहीं है अपितु शत्रु की सेना में धिरे होने पर भी हैं” रोमन कानून के अन्तर्गत राजदूत के सहयोगी भी अनतिक्रम्य थे। राजदूतों के पत्र-व्यवहार और उनके लिए अनिवार्य वस्तुओं को अनतिक्रम्य समझा जाता था। राजदूत जब किसी तीसरे राज्य में से गुजरता तो भी उसे अनतिक्रम्य का विशेषाधिकार प्राप्त था। राजदूत पर किया गया कोई भी हमला रोमन अन्तरजार्तीय कानून (Jus Gentium) का उल्लंघन माना जाता था। राजदूत पर क्षेत्रीय-ब्राह्यता का सिद्धान्त भी लागू होता था अर्थात् कोई समझौता तोड़े जाने पर राजदूत राज्य के न्यायालय में मुकदमा नहीं चलाया जाता था, वह स्थानीय कानूनों से उन्मुक्त था। रोमन सीनेट राजदूतों को राजकीय अतिथियों जैसा सम्मान देती थी।


title: राजनयिक इतिहास

text: रोमन लोगों ने राजनय के क्षेत्र में एक प्रशिक्षित ‘पुरालेखपाल’ (Archivist) की पद्धति प्रदान की। पुरालेखपाल राजनयिक दृष्टान्तों और प्रक्रियाओं में प्रवीण व्यक्ति होते थे। आज भी राजनय की एक महत्वपूर्ण शाखा पुराने लेखों, सिंन्धयों, अभिलेखों आदि की रक्षा करना और उन्हें व्यवस्थित रखना है। रोमन लोगों ने पुरालेखागारों अथवा लेखों से सम्बन्धित कार्य को ‘राजनयिक व्यवहार’ (Diplomatic Business) की संज्ञा दी है। इस प्रकार के लेखों को व्यवस्थित रखने की पद्धति रोमन लोगों की एक महत्वपूर्ण देन है।


title: राजनयिक इतिहास

text: रोमन लोगों ने राज्यों की समानता के सिद्धान्त का कभी आदर नहीं किया। इसका कारण यह था कि रोमनव लोगों को अपनी सर्वश्रेष्ठता में विश्वास था, वे अन्य किसी राज्य को अपने समकक्ष नहीं समझते थे। यही कारण है कि रोमन काल में समानता के आधार पर राजनयिक सम्बन्धों की स्थापना करने और सन्धि-वार्ता करने के क्षेत्र में कोई विकास नहीं हो सका। रोमन लोगों ने एक विशाल साम्राज्य की स्थापना तो की लेकिन राजनयिक भाईचारे के आधार पर अन्तर्राष्ट्रीय सम्बन्धों को विकसित नहीं किया। यूनानी सभ्यता के मूल तत्वों से रोमन लोग लगभग अप्रभावित थे।


title: राजनयिक इतिहास

text: डा0 शुक्रदेव प्रसाद दुबे ने राजनय के इतिहास में अपने अध्ययन में प्राचीन रोमन राजनयिक आचार पर प्रकाश डालते हुए कहा है कि “रोमन विजयों ने जिस विश्व राज्य का निर्माण किया, उसमें पारर्थियन, हिन्दू और चीनी सभ्यताऐं ही ऐसी थी जो उसकी सीमा परिधि के बाहर थी। अतः इस राजनीतिक वातावरण में रोम को किसी विशेष कूटनीतिक विधान की आवश्यकता नहीं थी। उसका काम केवल अपनी राज्य सीमा को बर्बर आक्रमणों से सुरक्षित रखना था, फिर भी रोमन साम्राज्य के वैदेशिक मामले काफी दिलचस्प थे। प्राचीनकाल से ही रोम के युद्ध और शान्ति की परिस्थितियों पर जो भी कूटनीतिक वार्ता आवश्यक होती थी, वह एक विशिष्ट कूटनीतिक संस्था (Collegiuma Fetialious) अर्थात् कॉलेज ऑफ फैटियलस का सौंपी जाती थी। रोमन धारणा के अनुसार सभी युद्ध उचित थे। युद्ध के पूर्व फोटियलस कॉलेज का मुखिया जिसे पेटरस कहते थे सीनेट को सूचित करता था कि उसका शान्तिपूर्ण हल निकालने की सारी कूटनीतिक वार्ता निष्फल सिद्ध हो गई। युद्ध प्रारम्भ करने के निर्णय के उपरान्त वह एक खूनी भाला शुत्र के स्थल पर फैंकता था। यह अनुष्ठान जुपीटर आदि देवताओं के आह्वान के साथ शपथ लेकर किया जाता था। जब रोम के विस्तार के साथ ही फिटयलस का प्रतिनिधित्व राजदूत करने लगे तो भाला फैंकने की औपचारिक प्रणाली ने एक प्रतिकात्मक स्वरूप ले लिया और शत्रु के स्थल के स्थान पर अपना मीटिंयर्स प्राण अथवा बेलूना के मन्दिर क सामने फैंका जाने लगा। फिटीयलस को सन्धि स्थापना का भी कार्य दिया जाता था। विदेशी राजदूतों को सीनेट से फरवरी के महीने में कैपिटाल के निकट ग्रेकास्टि्रपेसस के अवसर पर प्रत्यक्ष वार्ता करने का भी अवसर मिलता था। साम्राज्यवादी युग आने के साथ यह कार्य सम्राट ने स्वयं अपने हाथों में ले लिया। रोम द्वारा की गई सभी सन्धियाँ असमान थी क्योंकि वे विजित प्रदेशों के शासकों पर सदैव के लिये थोप दी जाती थी। रोम का जसजेन्टि्रयम अर्थात् वह विधान जिसके अन्तर्गत उन कानूनी सिद्धान्तों का विकास हुआ था जो रोमन नागरिकों की विदेशी आवश्यकताओं की पूर्ति के लिए बनाये गये थे, सही अर्थ में अन्तर्राष्ट्रीय विधान नहीं था यद्यपि यह उन सम्बन्धों का भी मार्गदर्शन करता था जो रोमन साग्राज्य अपने पडोसियों से स्थापित करता था।